title: Ononjoen taistelu

text: Nelivuotisen sisällissodan jälkeen prinssi Zhu Distä tuli Ming-dynastian kolmas keisari. Hän otti hallitsijanimekseen ikuista onnea tarkoittavan sanan Yongle. Mongolien ja kiinalaisten välit kiristyivät, sillä ennen keisariuttaan Yongle oli käynyt sotia mongoleita vastaan. Vuonna 1409 Yongle yritti hieroa rauhaa mongoleiden kanssa ja laittoi lähettiläs Kuo Tsin matkaan neuvottelemaan sopimuksesta kansojen välille. Sen sijaan Bunyashiri ja hänen neuvonantajansa mongolipäällikkö Arutai haastoivat Kiinan jatkamaan taistelua tappamalla lähettilään. Yongle lähetti kenraali Chiu Fun johtaman suuren rangaistusretkikunnan matkaan. Aiemmissa sodissa kokemusta kerännyt keisari varoitti Chiu Futa suhtautumasta ylimielisesti viholliseen, mutta turhaan. Mongolit ottivat selvän voiton kiinalaisista Kerulenjoen taistelussa 23. syyskuuta 1409. Vaikka tappioita ei kertynyt paljoa joukkojen määrään nähden Chiu Fu surmattiin.


title: Ononjoen taistelu

text: Tämän jälkeen Yongle näki viisaaksi johtaa seuraava taistelu itse. Talvella 1409 hän alkoi muodostaa uutta armeijaa, ja maaliskuussa 1410 siihen kuului jo yli 100 000 miestä. Joissakin lähteissä vahvuudeksi on mainittu jopa 300 000 miestä. Tarvikkeita ja ruokaa kuljetti 30 000 vankkurin kuormasto. Yongle marssitti armeijansa Kerulenin pohjoisille rannoille. Lähestyessään vihollista hän huomasi mongolien joukkojen olevan järjestäytymättömiä. Prinssi Bunyashiri yritti järjestää yhteistä operaatiota kiinalaisia vastaan, mutta kun Arutai sai tietää Yonglen armeijan suuresta koosta hän pakeni joukkoineen itään. Yonglen ja Bunyashirin joukot kohtasivat Ononjoen varrella 15. kesäkuuta 1410. Taistelussa keisari Yongle tuhosi mongolien pääjoukon ja Bunyashiri onnistui pakenemaan länteen pienen osaston kanssa.


title: Ononjoen taistelu

text: Bunyashiristä ei ollut enää sotilaallista uhkaa ja hänet surmasi kilpaileva mongolisotaherra Mahmūd kaksi vuotta myöhemmin. Yonglen armeija jatkoi marssimista Arutain perässä. Yongle lähetti neuvottelijoita tiedustelemaan mahdollista antautumista. Kiinalaisten kirjoitusten mukaan Arutai olisi ollut halukas luovuttamaan, mutta hänen soturinsa kieltäytyivät. Toinen mongolijohtajista kohtasi oman tappionsa Jing Luzhenin taistelussa heinäkuussa 1410. Yongle onnistui rauhoittamaan maansa pohjoisrajan, mutta vain hetkeksi, sillä toinen mongoliheimo, Oiratit muodostivat nyt uuden uhan.


title: Nicolas Kiefer

text: Nicolas Kiefer (s. 5. heinäkuuta 1977 Holzminden) on saksalainen entinen ammattilaistennispelaaja. Hän oli parhaimmillaan ATP-maailmanlistalla neljäs. Hän voitti kuusi ATP-kaksinpeliturnausta ja kolme ATP-nelinpeliturnausta.


title: Nicolas Kiefer

text: Kiefer kertoi uran päättymisestä joulukuussa 2010.


title: Nicolas Kiefer

text: Wimbledonin tennisturnauksessa 1997 Kiefer selviytyi ensimmäistä kertaa Grand Slam -turnauksen puolivälieriin. Neljännellä kierroksella hän voitti silloisen maailmanlistan kuutosen Jevgeni Kafelnikovin, mutta hävisi puolivälierissä Todd Woodbridgelle erin 6–7(7), 6–2, 0–6, 4–6. Vuonna 2000 Yhdysvaltain avoimissa Kiefer selviytyi myös puolivälieriin. Turnauksen neljännellä kierroksella hän voitti silloisen maailmanlistan kolmosen Magnus Normanin lukemin 6–2, 6–7(3), 6–1, 6–3. Puolivälierissä hän hävisi Marat Safinille lukemin 5–7, 6–4, 6–7(5), 3–6.


title: Nicolas Kiefer

text: Ateenan olympialaisissa 2004 Kiefer voitti olympiahopeaa nelinpelissä yhdessä parinsa Rainer Schüttlerin kanssa. Välierissä he voittivat Mahesh Bhupathin ja Leander Paesin erälukemin 6–2, 6–3. Loppuottelussa he hävisivät Fernando Gonzálezille ja Nicolás Massúlle lukemin 2–6, 6–4, 6–3, 7–6(7), 6–4. Australian avoimissa 2006 Kiefer selviytyi välieriin saakka. Puolivälierissä hän voitti Sébastien Grosjeanin, mutta välierissä hän hävisi Roger Federerille lukemin 3–6, 7–5, 0–6, 2–6.


title: Jarkko Laiho

text: Jarkko Laiho (s. 30. tammikuuta 1964 Pudasjärvellä) on entinen suomalainen jääkiekkoilija.


title: Jarkko Laiho

text: Laiho pelasi urallaan 254 ottelua SM-liigassa vuosina 1985–92, kaikki HIFK:n paidassa. Viimeisellä liigakaudellaan HIFK vuokrasi niukasti peliaikaa saaneen Laihon Ranskan pääsarjan Rouenille, joka etsi vahvistusta joukkueeseensa Euroopan Cupin karsintaturnausta varten. Rouenin paidassa Laiho pelasi kaksi sarjapeliä ja kolme Euroopan Cupin peliä ennen paluutaan HIFK:hon.


title: Jarkko Laiho

text: Liigauransa jälkeen Laiho edusti Joensuun Kiekko-Poikia I-divisioonassa sekä Ours de Villard-de-Lansia että Epinalia Ranskan kakkossarjatasolla ennen paluutaan Suomeen. Laihon ura päättyi Pitäjänmäen Tarmon riveissä vuonna 1998. Pelaajauransa jälkeen Laiho on toiminut HIFK:n juniorivalmennuksessa.


title: Rukoileva kirkko

text: Rukoileva kirkko. Rukoushetket kirkon perinteen mukaisesti on suomalainen luterilainen hetkirukouskirja, josta on kaksi eri laitosta, 1978 ja 1996.


title: Rukoileva kirkko

text: "Rukoileva kirkko" ilmestyi ensimmäisen kerran 1978 kirkkoherra Matti Aaltosen toimittamana professori Martti Parvion aloitteesta ja hänen opastamanaan. Se pohjautuu ruotsalaiseen epäviralliseen hetkirukouskirjaan "Den svenska tidegärden". Aiemmin samalla nimellä oli ilmestynyt vuonna 1950 Lauri Apajalahden toimittamana yksinkertaisempi rukouskirja, joka sisälsi kirkkovuotta seuraten yhden liturgisen rukoushetken joka päivälle.


title: Rukoileva kirkko

text: Aaltosen toimittama "Rukoilevan kirkon" ensimmäinen laitos sisältää yhden viikon kierrossa arkipäiville neljä rukoushetkeä ("laudes", "ad sextam", "vesper" ja "completorium") ja sunnuntaille kahdeksan ("ad matutinam", "laudes", "ad primam", "ad tertiam", "ad sextam", "ad nonam", "vesper" ja "completorium"). Lisäksi se sisältää aineiston kirkkovuoden juhlille, sekä apostolien ja evankelistojen muistopäivät, pyhän Ansgarin, pyhän Henrikin, pyhän Birgitan, Martti Lutherin ja Mikael Agricolan muistopäivät, kirkon vihkimisen muistopäivän, vainajien muiston, sekä valmistautumisen messuun ja yksityisen ripin kaavan.


title: Rukoileva kirkko

text: "Rukoilevasta kirkosta" julkaistiin vuonna 1996 toinen, uudistettu laitos, jossa huomioitiin virsikirjan ja raamatunkäännöksen vaihtuminen sekä tuolloin käynnissä ollut jumalanpalvelusuudistus. Uudempaan laitokseen on lisätty vielä toisen viikon kierto ja sävelmät. Sen toimitti edelleen Matti Aaltonen, Osmo Vatasen ja Seppo Suokunnaksen avustuksella. Päivittäisten rukoushetkien määrä on supistettu neljään, matutina on säilytetty jouluyönä ja pääsiäisyönä. Myös muistopäiviin on tehty lisäyksiä ja muutoksia.


title: Rukoileva kirkko

text: Matti Aaltonen on toimittanut myös SLEY:n 1992 julkaiseman yksinkertaisemman rukouskirjan "Rukoileva koti".


title: Reformoitu puolue (Alankomaat)

text: Reformoitu puolue (, SGP) on hollantilainen puolue, joka edustaa kalvinisteja. Se on perustettu 1918 ja on siten maan vanhin puolue. Reformoitu puolue pyrkii luomaan Raamattuun perustuvan valtion. Se ei ole ikinä osallistunut hallitukseen.


title: Reformoitu puolue (Alankomaat)

text: Reformoitu puolue (SGP) perustettiin 24. huhtikuuta 1918. Perustajat erosivat Anti-Revolutionaire Partijsta (ARP), koska eivät hyväksyneet ARP:n tukemaa naisten äänioikeutta ja vastustivat liittoa katolilaisten Algemeene Bondin kanssa. Perustamisaikana johtavana hahmona oli pastori Gerrit Hendrik Kersten.


title: Reformoitu puolue (Alankomaat)

text: Puolue osallistui jo 1918 vaaleihin, mutta sai ensimmäisen paikkansa vasta 1922. SGP:n kannatus on pysynyt tämän jälkeen hyvin tasaisena noin kahdessa prosentissa. Vuonna 1956 se sai parlamentin laajennuksen jälkeen paikan ylähuoneessa, jonka menetti 1960 ja sai takaisin 1971.


title: Reformoitu puolue (Alankomaat)

text: Vuonna 1984 SGP liittoutui Reformatorische Politieke Federatien ja Gereformeerd Politiek Verbondin kanssa europarlamenttivaaleihin. Myöhemmin puolue on muodostanut yhteislistan ChristenUnien kanssa ja pitänyt paikkansa. Sen europarlamenttiedustajan oli tarkoitus liittyä 2009 uuteen konservatiivien ja reformistien ryhmään, joka kuitenkin erotti sen jäsenyydestään naisten syrjinnän vuoksi.


title: Reformoitu puolue (Alankomaat)

text: Puolueen kannatus on ollut vahvinta Zeelandissa, jossa se on saanut yli 10 % äänistä.


title: Reformoitu puolue (Alankomaat)

text: Vuonna 2005 haagilainen oikeusistuin tuomitsi puolueen menettämään puoluetukensa, koska se ei sallinut naisia jäsenikseen. Tämän katsottiin olevan YK:n naisten syrjinnän poistamista koskevan yleissopimuksen vastaista. Alankomaiden valtioneuvosto päätti kuitenkin kumota päätöksen. Vuonna 2006 SGP salli naisten jäsenyyden.


title: Televisiosota

text: Televisiosota on nykyajan termi, jota käytetään sodasta, joka uutisoidaan laajasti television välityksellä. Termi liitetään vahvasti Vietnamin sotaan, jota pidetään toistaiseksi puhtaimpana televisiosotana.


title: Televisiosota

text: Televisio tuli Yhdysvalloissa koteihin 1950-luvulla. Tuolloin Yhdysvallat kävi Korean sotaa, mutta siitä uutisoitiin pääosin perinteisesti esimerkiksi elokuvanäytösten uutiskatsauksissa. 1960-luvun puoliväliin mennessä, kun Yhdysvallat alkoi lähettää entistä enemmän joukkoja Vietnamiin, televisio oli levinnyt laajalti varsinkin länsimaihin. Televisioidut uutiset tavoittivat yhä suurempia yleisöjä. Uudet pienentyneet ja kestävät kamerat sallivat kuvaajien mennä lähemmäksi varsinaisia tapahtumia ja uusi informaatioteknologia mahdollisti entistä nopeamman tiedonvälityksen.


title: Televisiosota

text: Nykyisin sodissa pyritään valvomaan ja sensuroimaan uutisia. Reporttereita otetaan myös vangeiksi. Samalla kuitenkin sosiaalinen media on tehnyt sodan vaikeammin sensuroitavaksi.


title: Televisiosota

text: Kun laajamittainen sota alkoi, olivat sekä välineet että yleisö valmiina. Ensimmäiset televisiokuvat tuhansien kilometrien päässä käytävästä sodasta saavuttivat laajat katsojaluvut Yhdysvalloissa. Samalla alkoi televisioyhtiöiden ja kanavien keskinäinen taistelu katsojista. Kaikki kykenevät lähettivät omat kuvausryhmänsä Vietnamiin. Yhdysvaltain armeija ei ollut osannut varautua tiedottamisen nopeaan ja valtavaan kasvuun, eikä sillä ollut kokemusta television sensuroinnista. Armeija huolehti vain sotasalaisuuksien säilymisestä. Niinpä lähinnä nuoret sotakuvaajat ja sotakirjeenvaihtajat saivat vapaat kädet. Tutkivan journalismin hengessä he eivät epäilleet osoittaa myös sodan julmia kasvoja sekä Yhdysvaltojen joukkojen raakuuksia. Tammikuussa 1968 alkanutta Tet-hyökkäystä pidetään sodan käännekohtana. Vaikka Etelä-Vietnamin kansallisen vapautusrintaman "Viet Kongin" ja Pohjois-Vietnamin armeijan operaatio kävi kalliiksi aloittajilleen ja päätyi Yhdysvaltojen johtaman liittouman sotilaalliseen voittoon, näki kymmenien miljoonien kokoinen yhdysvaltalaisyleisö sodan läheltä, kun kommunistisissit hyökkäsivät Yhdysvaltain lähetystöön Saigonissa. Sodan vastaiset protestit alkoivat. Ne merkitsivät lopulta sodan päättymistä Yhdysvaltojen ja Etelä-Vietnamin hallituksen tappioon.


title: Televisiosota

text: Yhdysvaltain asevoimat ottivat opikseen Vietnamista. Nykyisissä sodissa uutiskuvaajia valvotaan ja uutisointia seurataan ja sensuroidaan. Asevoimat valitsevat journalisteista ne, jotka pääsevät rintamalle. Heitä ei kutsuta enää sotakirjeenvaihtajiksi, vaan tiedottajiksi.


title: Francis Matthews

text: Francis Matthews (2. syyskuuta 1927 York – 14. kesäkuuta 2014) oli brittiläinen näyttelijä. Hän esiintyi muun muassa Hammer-elokuvissa "Frankensteinin kosto" (1958), "Dracula – pimeyden ruhtinas" (1966) ja "Rasputin – riivattu munkki" (1966). Nimiroolissa hän esiintyi 1969–1971 tehdyssä Paul Temple -televisiosarjassa. 2000-luvulla hän näytteli muun muassa sarjoissa "Sydämen asialla" (2002–2003) ja "Kyläsairaala" (2003).


title: Prinssi Patrickin saari

text: Prinssi Patrickin saari () on saari pohjoisessa Kanadassa, Luoteisterritoriossa. Se on Kuningatar Elisabetin saariryhmän läntisin saari. Saaren pinta-ala on noin 15 848 km², se on 55. suurin saari maailmassa ja 14. suurin Kanadassa. Saari on jään saartama ympäri vuoden, tehden siitä yhden luoksepääsemättömmimmistä paikoista Kanadassa.


title: Prinssi Patrickin saari

text: Saaren korkein huippu on nimeämätön huippu saaren eteläosassa, joka kohoaa 279 m merenpinnasta.


title: Prinssi Patrickin saari

text: Saari sijaitsee Luoteisväylän käyttämän McClurensalmen pohjoispuolella. Yhdysvaltain ja Kanadan yhteistyönä perustettu arktinen sääasema (HAWS, ) rakennettiin saarelle saaden nimen "Mould Bay". Säähavannointi aloitettiin 14. toukokuuta 1948. Asemalla oli 10–40 hengen vaihtuva miehitys. Vuonna 1997 miehitetty asema korvattiin automatisoidulla sääasemalla, viimeiset laitteet ja henkilökunta miehitetyltä asemalta poistuivat 31. maaliskuuta 1997. Rakennukset ovat edelleen paikalla mutta vuoden 2007 tietojen mukaan ovat kärsineet pahoja vaurioita, eivätkä ole enää korjattavissa. Asema oli ainoa vakituinen ihmisasutus saarella.


title: Prinssi Patrickin saari

text: Prinssi Patrickin saari löydettiin vuonna 1853 ja nimettiin paljon myöhemmin Kanadan kenraalikuvernöörin (1911–1916), prinssi Arthurin mukaan. Hänen kolmas etunimensä oli Patrick.


title: The Love Album

text:
The Love Album on kahden LP-levyn kokoelma ennen julkaisemattomia lauluja Bobby Vintonilta joka julkaistiin 1971.
Levyn kaikki laulut kertovat rakkaudesta.


title: Alhendín

text: Alhendín on kunta Espanjassa Granadan maakunnassa. Vuoden 2015 väestölaskennan mukaan Alhendínissa asui 8503 asukasta. Alhendin sijaitsee noin 10 kilometriä Granadan kaupungista etelään.


title: Alhendín

text: Alhendínista on löydetty esihistorialliselta ajalta asutuksen jälkiä, muun muassa saviastioita. Myös Rooman vallan ajalta on löydetty jäännöksiä, esimerkiksi amforoita ja mitaleita.


title: Karmiinimedestäjä

text: Karmiinimedestäjä ("Aethopyga siparaja") on Etelä- ja Kaakkois-Aasiassa elävä medestäjiin kuuluva varpuslintu.


title: Karmiinimedestäjä

text: Kooltaan karmiinimedestäjä on noin 10–15 cm. Koiraan kurkku, kaula, rinta ja ylä selkä on väriltään kirkkaan karmiininpunaiset. Päälaki ja pitkä pyrstö ovat alalajista riippuen kiiltävän violetti tai vihreä. Vatsa on vihertävän keltainen ja alaperäkeltainen. Naaras on väritykseltään pääosin oliivinvihertävä. Vatsa on keltainen.


title: Karmiinimedestäjä

text: Karmiinimedestäjää tavataan alueelta, joka ulottuu Intiasta, Kiinaa ja Filippiineille. Lajin elinympäristöä ovat metsät, pensaikot ja puutarhat.


title: Giorgio Scarlatti

text: Giorgio Scarlatti (2. lokakuuta 1921 Rooma, Italia – 26. heinäkuuta 1990 Rooma, Italia) oli italialainen F1-kuljettaja. Hän osallistui 15 F1-osakilpailuun kausilla 1956–1961. Hän saavutti yhden MM-pisteen ajamalla viidenneksi Italian GP:ssä 1957. Hän jakoi sijoituksensa Harry Schellin kanssa.


title: Ian Scheckter

text: Ian Scheckter (s. 22. elokuuta 1947 East London, Etelä-Afrikka) on entinen eteläafrikkalainen F1-kuljettaja. Hän on Jody Scheckterin isoveli ja Tomas Scheckterin eno. Hän osallistui 20 F1-osakilpailuun kausilla 1974–1977. Hän oli parhaimmillaan kymmenes Hollannin GP:ssä 1977. Hänen uransa päättyi, kun häntä ei päästetty ajamaan Japanin GP:hen 1977, koska hänet karkotettiin Japanista johtuen maassaan vallitsevasta apartheid-politiikasta.


title: Neokesarean kirkolliskokous

text:
Neokesarean kirkolliskokous pidettiin vuosina 314–325. Kokouksessa oli läsnä 24 piispaa.
Kirkolliskokous päätti muun muassa että suuressakaan kaupungissa ei saa olla kuin enintään seitsemän diakonia. Päätöstä jouduttiin kuitenkin tulkitsemaan uudestaan 5.–6. kirkolliskokouksessa Konstantinopolissa (691–692), koska diakoneita oli jo 150.


title: Neokesarean kirkolliskokous

text: Kokouksen tärkein tehtävä oli viidentoista kirkkokuria käsittelevän säännöksen soveltaminen. Ne hyväksyttiin sen jälkeen ekumeenisiksi Kalkedonin kirkolliskokouksessa 451.


title: Thure Georg Sahama

text: Thure Georg Sahama (vuoteen 1936 Sahlstein, 14. lokakuuta 1910 Viipuri – 8. maaliskuuta 1983 Helsinki) oli suomalainen akateemikko ja Helsingin yliopiston geokemian henkilökohtainen ylimääräinen professori 1945–1977. Hänen erikoisalaansa oli mineralogia, geokemia ja vulkanologia.


title: Thure Georg Sahama

text: Jo lukiovuosinaan Helsingin suomalaisessa normaalilyseossa Sahama tutustui Helsingin yliopiston geologian laitoksella kiviin ja mineraaleihin. Ylioppilaaksi hän kirjoitti 1929, valmistui filosofian kandidaatiksi 1934 ja väitteli tohtoriksi 1938 Lapin granuliittien rakenneanalyysistä. Sahaman ensimmäinen yhdessä professori Pentti Eskolan kanssa kirjoitettu tutkimus julkaistiin jo 1930. Vuosina 1931 ja 1935 hän teki opintomatkan Innsbruckiin, jossa opettajana toimi professori Bruno Sander.


title: Thure Georg Sahama

text: Vuonna 1933 Sahama osallistui tanskalaisen geologin Lauge Kochin retkelle Grönlantiin ja julkaisi tulokset 1935. Helsingin yliopiston petrologian ja geokemian dosentiksi Sahama nimitettiin 1938. Hän haki oppia Göttingenistä, Tukholmasta, Uppsalasta ja Oslosta ja rakensi Helsingin yliopiston geokemian laitokselle huipputarkan analyysilaboratorion. Sodan jälkeen Sahama työskenteli Yhdysvalloissa Berkeleyssä ja Washingtonissa.


title: Thure Georg Sahama

text: Sahama innostui 1950-luvulla Itä-Afrikan hautavajoamavyöhykkeen tulivuorista ja laavakivistä. Nyiragongon tulivuoren laavakivet osoittautuivat alkalilaavoiksi ja Sahama teki niistä tunnettuja julkaisemalla 1952–1975 yhteensä 30 kirjoitusta kansainvälisissä sarjoissa. Hän teki myös tutkimusretkiä muualle Afrikkaan, Sri Lankaan ja Oseaniaan. Sahaman tutkimuksille oli tyypillistä, että niihin liittyi aina mittauksia, sillä hän viihtyi hyvin laitteiden parissa.


title: Thure Georg Sahama

text: Oman nimikkomineraalin, sahamaliitin, Sahama sai 1953. Nimeämisen suorittivat yhdysvaltalaiset Howard Tasker Evans, Howard William Jaffe ja Robert Meyrowitz. Uusi ceriumkarbonaatti-mineraali löytyi Mountain Passista Kaliforniasta.


title: Ryan Callahan

text: Ryan Callahan (s. 21. maaliskuuta 1985 Rochester, New York) on yhdysvaltalainen jääkiekkoilija. Hän pelaa oikean laitahyökkääjän paikkaa. Callahan pelaa NHL-seura Tampa Bay Lightningissä.


title: Ryan Callahan

text: Callahan aloitti junioriuransa Rochester Junior Americans -seuran riveissä vuonna 1999. Vuodeksi 2006–2007 Callahan pääsi pelaaman New York Rangersin AHL-seura Hartford Wolf Packin riveihin, jossa hän pelasi suurimman osan kautta. Callahan pääsi 1. joulukuuta 2007 pelaamaan ensimmäistä kertaa NHL:ään Rangersin riveihin, mutta hän joutui heti sen jälkeen menemään takaisin AHL:ään. Callahan nousi vielä kuitenkin takaisin NHL:ään.


title: Ryan Callahan

text: Callahan sai 17. maaliskuuta 2007 ensimmäiset kaksi maalia Joey MacDonaldin taakse Boston Bruinssia vastaan. AHL:ssä edellisenä vuonna hyvin pelannut Callahan aloitti seuraavan kauden NHL:ssä. Kauden alussa Callahanin polvi revähti, mikä pilasi suunnitelmat. Hänet passitettiin takaisin AHL:ään. Hän pääsi kuitenkin vielä paikkaamaan loukkaantunutta Brendan Shanahania ja Rangers voitti Victoria Cupin vuonna 2008. Kausi oli Callahanin läpimurtokausi.


title: Ryan Callahan

text: Callahan iski tehot 22+18 ja sai kauden päätteeksi Steven McDonald -palkinnon.


title: Ryan Callahan

text: 2014 Callahan siirtyi pelaajavaihdossa Tampa Bay Lightningiin, ja teki myös 2014 kesäkuussa Lightningin kanssa pitkän, kuusivuotisen sopimuksen.


title: Ben Couch

text: Manuera Benjamin Riwai Couch (27. kesäkuuta 1925 – 3. kesäkuuta 1996) oli uusiseelantilainen rugby union -pelaaja ja kansallispuolueen poliitikko. Hän syntyi Rapakissa, Eteläsaarella, mutta muutti perheineen Pohjoissaaren Wairarapaan. Hän liittyi asevoimiin toisen maailmansodan loppuvaiheissa, mutta ei taistellut.


title: Ben Couch

text: Sodan jälkeen Couch pelasi Uuden-Seelannin rugby union -maajoukkueessa All Blacksissa. Hän oli myös Uuden-Seelannin maorijoukkueessa. Hän opiskeli Christchurch Technical Collegessa. Hän meni naimisiin mormonin kanssa ja päätti lopulta itsekin kääntyä. Hänestä tuli Myöhempien Aikojen Pyhien kirkon aktiivinen jäsen. 1970-luvulla hänet valittiin parlamentin jäseneksi Wairarapasta. Hän eteni nopeasti hallitukseen. Hänestä tuli aluksi maoriasiain ministeri ja "Postmaster-General". Jätettyään jälkimmäisen tehtävän hän toimi edelleen maoriasiain ministerinä ja lisäksi poliisiministerinä.


title: Ben Couch

text: Couch oli parlamentin jäsenenä vuoteen 1984. Hän kuoli Mastertonissa 70-vuotiaana. Hän oli istunut pyörätuolissa aivoverenkiertohäiriön seurauksena, ja diabeteksen takia hänen jalkansa oli amputoitu.


title: Skinnarvikin lasitehdas

text: Skinnarvikin lasitehdas toimi Dragsfjärdissä 1875–1934 "Skinnarviks Glasbruk Ab":n omistuksessa. Tehtaan perusti läheisen Skinnarvikin maatilan entinen omistaja Klaes Robert Stenroth.


title: Skinnarvikin lasitehdas

text: Tehtaassa valmistettiin aluksi vain pulloja mutta 1876 aloitettiin lisäksi ikkunalasin valmistus. Ikkunalasia valmistettiin puhaltamalla ensin lasimassasta suuri lieriö joka sitten aukaistiin ja oikaistiin ikkunaruuduksi erityisessä oikaisu-uunissa. Skinnarvikin valmistamaa ikkunalasia pidettiin hyvälaatuisena ja sitä vietiin paljon muun muassa Venäjälle. Tehdas sijaitsi meren rannalla ja tehtaalla oli myös oma jahti "Svahn" jolla lasia kuljetettiin avoveden aikana rannikon satamiin. Vuonna 1885 tehtaalla oli kaksi uunia, työntekijöitä oli 63 ja tuotannon arvo oli 268 200 markkaa. 1890-luvulla Skinnarvik oli mukana ikkunalasikartellissa johon kuuluivat lisäksi Grönvikin lasitehdas ja Nuutajärven lasitehdas.


title: Skinnarvikin lasitehdas

text: Lasitehdas paloi 1899 ja samaan aikaan myös ikkunalasin viennissä ilmeni ongelmia ja se oli tappiollista. Uudeksi toimitusjohtajaksi tullut B. S. Wadstein sai viennin taas kannattamaan. Lasiuunien polttoaineena käytetty kallis koksi korvattiin polttoturpeella. Sen valmistamiseksi perustettiin polttoturvetehdas, jonka raaka-aine tuli läheiseltä "Bruksmossenin" suolta.


title: Skinnarvikin lasitehdas

text: Vuonna 1919 perustettiin ikkunalasin valmistajien kartelliksi "Suomen Akkunalasikonttori". Kartelliin liittyneet tehtaat sitoutuivat tiettyihin hintoihin ja kullakin tehtaalla oli oma myyntikiintiö. Skinnarvikin tehtaan kiintiöksi tuli 8 500 laatikkoa ikkunalasia. Skinnarvikin tehtaan tuotanto oli 1920-luvulla jonkin aikaa keskeytyksissä ja tehdas kävi muutenkin vajaakapasiteetilla. Vuonna 1928 Skinnarvikissa aloitettiin ultraviolettisäteilyä läpäisevän ns. U-lasin valmistus. Tätä lasia käytettiin muun muassa kanaloissa ja kasvihuoneissa. Skinnarvik oli ainoa U-lasin valmistaja Suomessa.


title: Skinnarvikin lasitehdas

text: 1920-luvulla alkoi koneellisesti valmistettu belgialainen ikkunalasi syrjäyttää kotimaista suupuhallettua ikkunalasia markkinoilta. Fourcault-menetelmällä valmistettu konelasi oli sekä halvempaa että parempilaatuista. Suomessa ikkunalasin koneellinen valmistus alkoi toukokuussa 1927 uudella Lahden lasitehtaalla jonne koneet ja uuni oli tilattu Belgiasta. Suupuhallettua ikkunalasia valmistaneet lasitehtaat lopettivat sitten kilpailun paineessa toimintansa yksi toisensa jälkeen. Viimeisenä näistä lopetti Skinnarvikin lasitehdas vuonna 1934.


title: Skinnarvikin lasitehdas

text: Entisen lasitehtaan alue on nykyisin Suomen puolustusvoimien hallussa ja siellä toimii Merivoimien varikko, joka huoltaa ja varastoi merivoimien kalustoa ja materiaalia.


title: Kirkniemen lasitehdas

text: Kirkniemen lasitehdas toimi Lohjalla Virkkalan lahden rannalla Jönsbölen kylässä vuosina 1908–1925. Tehdas kamppaili koko toiminta-aikansa taloudellisissa vaikeuksissa ja se oli useaan otteeseen pysähdyksissä.


title: Kirkniemen lasitehdas

text: Kirkniemen lasitehtaan perusti joukko apteekkareita Tammisaaren apteekkarin Erik Mikael Eklundin johdolla. Apteekkarit olivat tyytymättömiä siihen että suomalaisten lasitehtaiden vuonna 1905 solmima hintakartelli oli kesäkuussa 1908 laajennettu koskemaan myös apteekkilasia. Tehtaan sijaintipaikaksi valittiin Lohja koska lähistön sahoilta oli saatavissa halpaa jätepuuta lasitehtaan polttoaineeksi. Kirkniemen tehdas rakennettiin nopeasti ja se aloitti tuotannon jo elokuussa 1908. Tehdas joutui kuitenkin heti vaikeuksiin, sillä sen toimintaa jouduttiin alusta lähtien rahoittamaan luotoilla osakepääoman tultua käytettyä tehtaan perustamiseen. Tämä johti muun muassa halvemman lapsityövoiman käyttöönottoon palkkakulujen säästämiseksi. Myös valmistetun lasin hinta jouduttiin pian nostamaan kartellin hintojen tasalle. Tehdas teki näistä toimista huolimatta konkurssin jo vajaan vuoden kuluttua kesäkuussa 1909.


title: Kirkniemen lasitehdas

text: Lasitehdas sai kuitenkin jo pian uusiksi omistajikseen sahanomistajat Carl Henrik Norrmanin ja Arvid Sundbergin. Tehtaan toiminta alkoi taas keväällä 1910. Tehdas toimikin nyt muutamia vuosia, mutta ensimmäisen maailmansodan puhjettua syntyi pula lasin raaka-aineena käytetystä soodasta ja tehdas joutui sulkemaan ovensa vuoden 1914 lopulla. Lasitehtaan uudeksi omistajaksi perustettiin 1915 "Aktiebolaget Vitrum Osakeyhtiö". Tehtaan tuotanto alkoikin uudelleen kesällä 1915. Vuonna 1916 tehtaan johtajaksi tullut Kaarlo Vesamaa onnistui vielä laajentamaankin tuotantoa. Vesamaa surmattiin Suomen sisällissodan aikana ja sen jälkeen myös lasitehdas suljettiin.


title: Kirkniemen lasitehdas

text: Vuonna 1919 tehtyjen järjestelyjen seurauksena tehtaan suurimmaksi omistajaksi tuli turkulainen Åströmin teknillinen tehdas. Tuotanto alkoi samana vuonna ja myös työntekijämäärä kaksinkertaistui. Tehtaan uudeksi isännöitsijäksi tuli 1921 koneinsinööri John Le Bell (1883–1949). Tehtaan puinen hyttirakennus paloi helluntaina 1922, mutta uusi kivinen hyttirakennus saatiin käyttöön jo samana vuonna. Tässä yhteydessä myös tehtaan vuosituotanto kaksinkertaistettiin 180:stä 334:ään tonniin. Tuotannosta valtaosa meni Åströmin tehtaille Turkuun. Tehtaan kannattavuus oli kuitenkin edelleen huono ja sen parantamiseksi päätettiin aloittaa kristallilasin valmistus.


title: Kirkniemen lasitehdas

text: Vuoden 1924 pahasti tappiollinen tilinpäätös johti siihen, että tehdas päätettiin lopettaa ja henkilökunta irtisanoa 1. helmikuuta 1925. Toiminta päättyi kuitenkin jo 19. tammikuuta 1925, kun uudessa hyttirakennuksessa sattunut kaasuräjähdys sytytti tuhoisan tulipalon tehtaalla.


title: Kirkniemen lasitehdas

text: Lohjan Kalkkitehdas Oy osti entisen lasitehtaan rakennuksineen ja perusti sinne 1927 konepajakoulun. Lasitehtaan konttorista tehtiin oppilasasuntola ja entisissä tuotantorakennuksissa oli opetustiloja. Tarpeettomiksi jääneitä asuin- ja tuotantorakennuksia purettiin myös ajan myötä. Koulu jatkoi toimintaansa eri nimillä aina vuoteen 1993 saakka. Rakennuksissa toimi sitten pari vuotta ravintola ja majoitusalan yritys, mutta nekin joutuivat lopettamaan kannattamattomina. Vuonna 1998 entisen lasitehtaan vielä jäljellä olleet rakennukset purettiin ja alue on nykyisin omakotitaloaluetta.


title: Elisabeth Kübler-Ross

text: Elisabeth Kübler-Ross (8. heinäkuuta 1926 – 24. elokuuta 2004) oli sveitsiläissyntyinen psykiatri. Hän julkaisi kirjan "On Death and Dying" (1969), jossa hän esitteli kuoleman kohtaamisen tuottaman suruprosessin viisi vaihetta: kieltämisen, vihan, "kaupankäynnin", masennuksen ja hyväksymisen. Hänet on kelpuutettu National Women's Hall of Fameen.


title: Elisabeth Kübler-Ross

text: Kübler-Ross valmistui Zürichin yliopistosta ennen muuttoaan Yhdysvaltoihin 1950-luvun lopulla. Hänestä tuli useiden yliopistojen kunniatohtori. Hän tutki myös kuolemanrajakokemuksia ja kirjoitti niistä sekä kuolemanjälkeisestä elämästä. Hän kuoli 78-vuotiaana Arizonassa.


title: Ilmo Hela

text: Ilmo Hela (2. maaliskuuta 1915 Jyväskylä – 25. marraskuuta 1976 Helsinki) oli merentutkimuslaitoksen ylijohtaja, professori ja akateemikko (1975-).


title: Ilmo Hela

text: Hänen vanhempansa olivat professori, säveltäjä Martti Mikael Hela ja Anna Maria Kiviranta. Hela kirjoitti ylioppilaaksi Kajaanin yhteislyseosta 1933 ja valmistui Helsingin yliopistosta filosofian kandidaatiksi 1937. Vuosina 1937–1939 hän opiskeli Saksassa, aluksi Königsbergissä sitten Hampurissa, missä hän kiinnostui merentutkimuksesta. Helan opinnot keskeytyivät talvisodan vuoksi, mutta vuonna 1940 hän sai virkaa tekevän apulaisassistentin toimen merentutkimuslaitoksesta, jossa hän palveli 35 seuraavaa vuotta. Hän valmistui filosofian lisensiaatiksi 1944 ja filosofian tohtoriksi 1945. Jatkosodassa Hela haavoittui mutta pystyi kuitenkin väittelemään Itämeren vedenkorkeuden vaihteluista 4. syyskuuta 1944 saksankielisellä väitöskirjallaan ("Über die Schwankungen des Wasserstandes in der Ostsee mit besonderer Berücksichtigung des Wasseraustausches durch die dänischen Gewässer 44"). Vuosina 1948–1966 hän oli Helsingin yliopiston geofysiikan dosentti.


title: Ilmo Hela

text: Vuodet 1945–1955 hän oli talassologi (merentutkija), jona aikana Hela toimi myös 1947–1949 teknillisen korkeakoulun meteorologian erikoisopettajana ja työskenteli 1950 Yhdysvalloissa ASLA-stipendin turvin ja myöhemmin kahteen otteeseen Miamin yliopiston vierailevana oseanografian professorina (vieraileva professori 1951–1952, apulaisprofessori 1953–1955). Yhdysvalloissa hän tutki erityisesti Golfvirtaa. Vuodesta 1955 hän toimi johtajana ja 1973–1975 ylijohtajana; näihin virkoihin liittyi professorin arvo. Merentutkimuslaitoksessa Hela tutki Itämeren akustisia oloja, Ahvenanmeren hydrografiaa ja vesien kerrostuneisuutta. Myös kalastushydrologiasta hän julkaisi yhdessä Taivo Laevastun kanssa kaksi monografiaa.


title: Ilmo Hela

text: Helan näkyvin kansainvälinen toimi oli 1961–1964 Monacossa Kansainvälisen atomienergiajärjestön (IAEA) meren radioaktiivisuuslaboratorion johtajan toimi. Hän edusti Suomea kansainvälisessä merentutkimusneuvostossa (ICES) ja toimi sen hydrografisen komitean puheenjohtajana. Hän edusti Suomea myös maailman meteorologisen järjestön (WMO) merimeteorologisessa komissiossa. Hän oli myös tieteellisten unionien kansainvälisen neuvoston (ICSU) hallituksen jäsen 1968–1972. Unescon hallintoneuvostossa hän oli 1966–1974. Kansainvälisten luottamustoimien ohella Hela toimi kotimaassaan muun muassa Geofysiikan seuran (1957, 1965) ja Suomen maantieteellisen seuran puheenjohtajana (1961, 1967).


title: Ilmo Hela

text: Hän oli vuodesta 1956 Suomen Tiedeseuran ja vuodesta 1959 Suomalaisen Tiedeakatemian jäsen.


title: Ilmo Hela

text: Monien toimiensa vuoksi Helan aika ei riittänyt omien tutkimusten tekemiseen, mutta hän kirjoitti lukuisan määrän yleistajuisia artikkeleja merentutkimuksesta ja suomensi kirjat James Fisher: "Meren tarina" (1958) ja T. F. Gaskell: "Merenalainen maailma" (1965).


title: Mariedalin lasitehdas

text: Mariedalin lasitehdas toimi Sipoossa lähellä Hakunilan kartanoa vuosina 1779–1824. Tehtaan perusti helsinkiläinen kauppias Johan Sederholm (1722–1805). Tehdas valmisti värillistä ja väritöntä talouslasia, pulloja ja ikkunalasia. Tuotteisiin kuului myös läpinäkymätön ns. luulasi. Lasitehtaan toiminta päättyi 1824 kun lähiseudulta ei enää löytynyt riittävästi puuta tehtaan käyttöön.


title: Königstedtin lasitehdas

text: Königstedtin lasitehdas toimi nykyisen Vantaan alueella Königstedtin kartanon mailla 1864–1895. Tehtaan perustivat kartanon omistanut Robert Ullner ja Iloniemen lasitehtaan omistaja, lasimestari Alexander Fahler.


title: Königstedtin lasitehdas

text: Tehdas valmisti aluksi pulloja, erilaista talouslasia ja valkoista ikkunalasia. Myöhemmin 1870-luvulta alkaen tehdas keskittyi korkealaatuisen värittömän ikkunalasin ns. taffelilasin valmistukseen.


title: Sieppaus erämaassa

text: Sieppaus erämaassa ("Breakdown") on Kurt Russellin tähdittämä toiminnallinen jännityselokuva vuodelta 1997.


title: Sieppaus erämaassa

text: Jeff (Kurt Russell) ja Amy Taylor (Kathleen Quinlan) ovat aviopari, joka on autolla muuttomatkalla Kaliforniaan. Keskellä autiomaata auto alkaa reistailla, jonka seurauksena he joutuvat pysähtymään tienvarteen. Ohi ajava rekkakuski (J. T. Walsh) lupaa viedä Amyn lähimmälle huoltoasemalle, josta tämä voisi soittaa hinausauton. Jeff jää vahtimaan autoa.


title: Sieppaus erämaassa

text: Muutaman tunnin päästä Jeff alkaa huolestua, koska Amy ei ole palannut. Tutkiessaan autoa hän huomaa muutaman johdon olevan irti toisistaan. Hän korjaa asian ja ajaa huoltoasemalle, josta hän ei kuitenkaan löydä Amya. Hän lähtee tielle ja kohtaa rekkamiehen, joka otti Amyn kyytiinsä. Hän pysäyttää tämän, mutta kuljettaja vannoo, ettei ole koskaan nähnyt Amya tai Jeffiä. Paikallinen seriffi (Rex Linn) saapuu paikalle, muttei todisteiden puutteessa voi tehdä mitään. Hän kehottaa Jeffiä menemään apulaisseriffin (Kim Robillard) luo tekemään katoamisilmoituksen. Apulaisseriffi kehottaa häntä menemään huoltoasemalle ja odottamaan, josko Amy ilmestyisikin sinne.


title: Sieppaus erämaassa

text: Huoltoaseman baarimikon (Jack McGee) mukaan Amya ei ole vieläkään näkynyt. Jeff uskoo tämän valehtelevan ja raivostuu, minkä seurauksena tämä häätää Jeffin ulos aseella uhaten. Jeff on menossa soittamaan seriffille, mutta puhelu keskeytyy, kun eräs nuori mies (Jack Noseworthy) kertoo nähneensä Jeffin etsimän rekan menneen joelle. Hän kiirehtii sinne, mutta pian hänet saarretaan; joku tuntematon mies yrittää saada hänet kiinni. Jeff ajaa karkuun, aiheuttaen autonsa putoamisen jokeen. Jeff ui rannalle ja piiloutuu pusikkoon, mutta joku lyö hänet takaapäin tajuttomaksi.


title: Sieppaus erämaassa

text: Jeffin herätessä hän huomaa edessään rekkakuskin, miehen joelta sekä tyypin, joka oli neuvonut Jeffille tien joelle. He muodostavat rikoskoplan, joka kidnappaa rikkaita ihmisiä autiomaassa ja kiristää heidät nostamaan tilinsä tyhjäksi ja antamaan rahat näille. He aikovat tappaa Amyn, jollei Jeff suostu menemään läheiseen kylään hakemaan rahat pankista. Hän suostuu ja noudattaa rikollisten ohjeita. Pankissa hän yrittää kuiskia pankinjohtajalle (Thomas Kopache) tapahtuneesta, mutta peruu sanansa, kun hän huomaa epäilyttävän näköisen miehen lähellä; hän uskoo, että tämä kuuluu rikollisliigaan, eikä näin uskalla pyytää apua.


title: Sieppaus erämaassa

text: Jeff luovuttaa nostamansa rahat roistolle (M. C. Gainey), joka sitoo Jeffin kädet teipillä ja ottaa mukaansa autoon. Roisto ihailee rahoja ja pilkkaa Jeffiä, joka uskoi, että he muka vapauttaisivat hänet ja Amyn. Jeff kaivaa pankista ottamansa kirjekuoriveitsen sukastaan ja saa katkaistua teipin. Hän pahoinpitelee roiston, pysäyttää auton, teippaa tämän ja aseella uhaten kuulustelee Amyn olinpaikkaa. Roisto kertoo vastahakoisesti sijainnin maatilalle, jonne rekkakuski on matkalla. Amya ei kuitenkaan ole vielä tapettu ja Jeff päättää mennä paikalle. Seriffi kuitenkin sattuu paikalle ja käskee Jeffin maahan, aikoen pidättää tämän. Teipeistään irti pääsevä roisto ampuu seriffiä. Hän aikoo ampua myös Jeffiä, mutta vahingoittunut seriffi onnistuu ampumaan roiston. Jeff kutsuu seriffille ambulanssin lähtee etsimään rekkaa.


title: Sieppaus erämaassa

text: Jeff löytää rekan eräältä tullilta ja piiloutuu sen alle salamatkustajaksi. Rekka saapuu maatilalle, jossa muut rikoskumppanit odottavat. He ottavat Amyn rekasta ja vievät maanalaiseen kylmiöön. Jeff etenee taloon, saa aseella uhaten miehet vapauttamaan Amyn kylmiöstä ja heittää vuorostaan heidät sinne. He kuitenkin pääsevät pois ja lähtevät takaa-ajoon, jonka tuloksena Jeff ja rekkakuski kamppailevat sillalla, kunnes Jeff onnistuu pudottamaan tämän alas kuolemaan.


title: Tuorsniemen lasitehdas

text: Tuorsniemen lasitehdas toimi Porin Tuorsniemellä 1781–1868. Tehtaan perusti Porin pormestari, kauppaneuvos Lars Sacklén (1724–1795).


title: Tuorsniemen lasitehdas

text: Tehdas valmisti korkealaatuista ikkunalasia sekä jonkin verran pulloja ja erilaista vihreää talouslasia.


title: Tuorsniemen lasitehdas

text: Tehtaan toiminta alkoi hiljentyä jo Sacklènin kuoleman jälkeen. Tehtaan yhteyteen rakennettiin myös viinapolttimo jonka tuotanto oli suurimmillaan 1840-luvun lopulla. Lasitehtaan toiminta päättyi lopullisesti 1868 kun sen silloinen omistaja teki vararikon.


title: Wire

text: Wire voi tarkoittaa muun muassa seuraavia:


title: Point Pleasant

text: Point Pleasant voi tarkoittaa seuraavia:


title: Big Bang Theory

text: Big Bang Theory voi tarkoittaa ainakin seuraavia:


title: Medium

text: Medium tarkoittaa seuraavia asioita:


title: Sami Khedira

text: Sami Khedira (, , s. 4. huhtikuuta 1987 Stuttgart, Baden-Württembergin osavaltio, Länsi-Saksa) on saksalainen jalkapalloilija. Hän edustaa Italian Serie A:ssa pelaavaa Juventusta. Hän on pelipaikaltaan keskikenttäpelaaja.


title: Sami Khedira

text: Khedira liittyi VfB Stuttgartin juniorijoukkueisiin vuonna 1995, jota ennen hän pelasi TV Oeffingenissä. Valmentaja Armin Veh nosti hänet Stuttgartin edustusjoukkueen kokoonpanoon kauden 2006–2007 alkuvaiheissa, ja hän debytoi Bundesliigassa 1. lokakuuta 2006 ottelussa Herthaa vastaan. 29. päivä samaa kuuta hän teki kaksi ensimmäistä maaliaan ottelussa Schalkea vastaan.


title: Sami Khedira

text: Kauden 2006–2007 päätteeksi Khedira joukkueineen saavutti Bundesliigan mestaruuden. Hän teki mestaruuden ratkaisseen maalin kauden viimeisessä ottelussa Energie Cottbusia vastaan. Joukkue ylsi myös Saksan cupin loppuotteluun, jossa Nürnberg vei voiton. Sittemmin Khedira on pelannut Stuttgartin riveissä myös Mestarien liigassa ja UEFA-cupissa. Heinäkuussa 2008 hän ja seura jatkoivat sopimustaan vuoteen 2011 asti.


title: Sami Khedira

text: 30. heinäkuuta 2010 Stuttgart vahvisti Khediran siirtymisen espanjalaisseura Real Madridiin. Hänestä maksettiin arvioiden mukaan noin 13–14 miljoonan euron siirtokorvaus.


title: Sami Khedira

text: Khedira pelasi useita otteluissa Saksan nuoremmissa maajoukkueikäluokissa. Hän toimi Saksan alle 21-vuotiaiden maajoukkueen kapteenina vuoden 2009 EM-kilpailuissa, jotka Saksa voitti.


title: Sami Khedira

text: Saksan A-maajoukkueessa Khedira debytoi 5. syyskuuta 2009 ottelussa Etelä-Afrikkaa vastaan. Hänet valittiin joukkueeseen vuoden 2010 MM-kilpailuihin, jossa hän nousi Michael Ballackin ja Simon Rolfesin loukkaantumisten myötä avauskokoonpanoon ja pelasi kaikissa Saksan seitsemässä ottelussa. Hän teki 3–2-voittomaalin pronssiottelussa Uruguayta vastaan, mikä oli oli hänen maajoukkueuransa ensimmäinen.


title: Sami Khedira

text: MM-kilpailujen 2018 päätyttyä Khedira on pelannut 77 A-maaottelua ja tehnyt niissä seitsemän maalia.


title: Sami Khedira

text: Khediran äiti on kotoisin Saksasta ja isä Tunisiasta. Hänen nuorempi veljensä Rani on myös jalkapalloilija.


title: Friday Night Lights

text: Friday Night Lights voi tarkoittaa seuraavia:


title: Sergel (yritys)

text: Sergel on ruotsalainen perintätoimisto. Yritys kuuluu TeliaSonera-konserniin, ja sillä on toimistot Ruotsin lisäksi Norjassa, Suomessa, Liettuassa ja Latviassa.


title: Sergel (yritys)

text: Suomessa Sergel Oy aloitti toimintansa vuonna 2006.


title: Sergel (yritys)

text: Vuonna 1988 Ruotsin valtion telelaitoksen (Televerket) ydintoiminta muokattiin uudelleen, muun muassa perustamalla perintäosastosta itsenäinen yritys. Muutto toimistotaloon keskelle Tukholmaa Sergelin torin varrelle ratkaisi yrityksen nimikysymyksen. Yhtiön nimeksi tuli Sergel Inkasso AB.


title: Sergel (yritys)

text: Vuonna 1996 Sergel laajensi toimintaansa tarjoamalla myös luottokelpoisuuden ja maksukykyisyyden arviointipalveluja. Samalla yrityksen nimeksi tuli Sergel Kredittjänster AB. Pari vuotta myöhemmin palveluihin liitettiin maksupalvelut, reskontrapalvelut, lakipalvelut ja Aktiv-perintäpalvelut. Vuonna 2000 Sergel alkoi tarjota laskutuspalvelukokonaisuutta, johon kuuluivat koonti-, hinnoittelu-, laskutus- ja CRM-palvelut.


title: Cracker

text:
Cracker on yhdysvaltalainen rockyhtye, joka perustettiin Kaliforniassa vuonna 1990. Yhtyeen johtohahmot ovat laulaja David Lowery ja kitaristi Johnny Hickman. Yhtye tunnetaan parhaiten vuoden 1993 kultaa myynneesstä "Kerosene Hat" albumista, joka sisältää hittibiisit "Low" ja "Euro-Trash Girl."
Yhtye on julkaissut 10 studioalbumia ja useita kokoelmia, sololoprojekteja ja livealbumeja.


title: Cracker

text: Cracker yhdistelee musiikissaan rock, punk, post-grunge, psykedeelinen rock, country, blues ja folk -tyylejä.


title: Raimo Elo

text: Raimo Johannes ”Raikka” Elo (10. huhtikuuta 1939 Helsinki – 21. huhtikuuta 2018 Heinola) oli suomalainen jalkapalloilija ja käsipalloilija.


title: Raimo Elo

text: Jalkapallossa välihyökkääjänä ja tukimiehenä pelanneen Elon ura alkoi 1960 1. divisioonan Helsingin Ponnistuksessa. Hän siirtyi mestaruussarjassa pelanneeseen Helsingin Palloseuraan 1963. HPS pelasi putosi 1. divisioonaan kauden 1964 päätteeksi, mutta Elo jatkoi seurassa vuoteen 1970 asti. Elo siirtyi mestaruussarjassa olleen HIFK:n riveihin 1971 ja pelasi seurassa kuusi kautta vaikka HIFK putosi noiden vuosien aikana 2. divisioonaan. Hän lopetti uransa 3. divisioonan Porvoon Akilleksessa 1976. Elon uran paras saavutus oli SM-hopea HIFK:ssa 1971. Kaikkiaan Elo pelasi neljän kauden aikana 84 pääsarjatason ottelua, joissa hän teki 11 maalia.


title: Raimo Elo

text: Maajoukkueessa Elo pelasi vuosina 1963–1971 kolme maaottelua.


title: Raimo Elo

text: Käsipalloa Elo pelasi Haukoissa ja HPS:ssä. Hän voitti käsipallon mestaruussarjan maalikuninkuuden vuonna 1965. Käsipallon maaotteluita Elo pelasi 18.


title: Wild at Heart

text: Wild at Heart voi tarkoittaa seuraavia asioita:


title: Radikaali islam

text: Radikaali islam on poliittis-uskonnollinen pyrkimys saattaa kaikin mahdollisin keinoin voimaan yhteiskunta, joka vastaa mahdollisimman puhtaasti sitä, joka ilmenee islamin alkuperäislähteissä.


title: Radikaali islam

text: Radikaali islam voidaan jakaa kolmeen ilmenemismuotoon: "radikaali poliittinen islam", "radikaali islamistinen puritanismi" sekä "radikaalimusliminationalismi". Radikaali poliittinen islam havittelee maailmanlaajuista islamilaista valtiota sekä vaatii uskonnolliselle poliittiselle hallitukselle täyttä suvereniteettia ja oikeutta päättää kaikesta, myös yksityiselämän asioista. Radikaali islamistinen puritanismi vaatii kaikkien muslimien paluuta uskonnon alkuaikojen "puhtauteen". Radikaali musliminationalismi korostaa kaikkien maailman muslimien solidaarisuutta kansakunnan kaltaisena yhteisönä ja kehottaa muslimeja tukemaan niitä muslimeja, jotka ovat joutuneet epäoikeudenmukaisen kohtelun tai väkivallan kohteeksi.


title: Radikaali islam

text: Radikaalimuslimien suuntaukset voivat käyttää tavoitteidensa saavuttamiseen rauhanomaisia keinoja (kuten käännytystyötä, "da’wa") tai väkivaltaa ja terrorismia (kuten pyhä sota, "jihad"). Jotkin suuntauksista toimivat yhteiskunnassa avoimesti ja jotkin salassa.


title: Radikaali islam

text: Islamilainen radikalismi on ollut Suomessa vähäistä, mutta toisen polven muslimimiehiä pidetään riskiryhmänä kaikkialla Länsi-Euroopassa. Esimerkiksi Britanniassa ja Ranskassa osa toisen polven maahanmuuttajista on katkeroitunut, radikalisoitunut ja eristäytynyt yhteiskunnasta.


title: Office

text: Office voi tarkoittaa seuraavia:


The Grand Partition and the Abrogation of Idolatry on yhdysvaltalaisen grindcore-yhtye Success Will Write Apocalypse Across the Skyn ensimmäinen täyspitkä albumi. Se julkaistiin Yhdysvalloissa 4. huhtikuuta 2009 ja muualla 5. toukokuuta 2009 Nuclear Blast -levy-yhtiön kautta.


title: The Grand Partition and the Abrogation of Idolatry

text: Albumin rummut soitti Mike Heller Malignacy-yhtyeestä.


title: Krzysztof Oliwa

text: Krzysztof Artur Oliwa (syntyjään Krzystof Graboski, 12. huhtikuuta 1973 Tychy, Puola) on puolalainen entinen jääkiekkoilija. Hän oli isokokoinen laitahyökkääjä. Oliwa pelasi NHL:ssä tappelijana yhteensä 410 ottelua tehopistein 17+28=45 ja sai lukuisten tappeluiden vuoksi peräti 1447 rangaistusminuuttia.


title: Krzysztof Oliwa

text:
Oliwa on myös ainoa puolalaissyntyinen pelaaja, joka on voittanut Stanley Cupin.
Kauden 1991–1992 Oliwa pelasi kotimaassaan Puolassa, jossa edusti GKS Tychya. Vuonna 1993 New Jersey Devils varasi hänet kolmannella kierroksella. Oliwa pelasi vuodet 1993–1995 AHL:n, ECHL:n ja IHL:n välillä. Ensimmäisen NHL-ottelunsa hän pelasi kaudella 1996–1997 Devilsin paidassa, mutta ensimmäisen kokonaisen NHL-kautensa hän pelasi kaudella 1997–1998. Vuonna 2000 Oliwa voitti Stanley Cupin.


title: Krzysztof Oliwa

text: Oliwa aloitti kautensa 2000–2001 Columbus Blue Jacketsissa, mutta siirtyi loppukaudeksi Pittsburgh Penguinsiin, jossa pelasi vuoteen 2002 asti. Kauden 2002–2003 hän aloitti New York Rangersissa, mutta pelasi loppukauden Boston Bruinsissa. Kauden 2003–2004 Oliwa pelasi Calgary Flamesissa.


title: Krzysztof Oliwa

text: Oliwa edusti Puolaa MM-kisoissa 2002. Kuudessa pelaamassaan MM-ottelussa Oliwa teki yhden maalin ja antoi kaksi maaliin johtanutta syöttöä. Näiden lisäksi hän istui jäähyllä 22 minuuttia. Oliwa pelasi Puolan maajoukkueessa myös 2005 Olympiakarsintaturnauksessa. Kuuden ottelun saldoksi jäi 1+1 ja 34 jäähyminuuttia.


title: Krzysztof Oliwa

text: Vuonna 1991 hän pelasi alle 18-vuotiaiden EM-kisoissa ja 1992 alle 20-vuotiaiden B-sarjan MM-kisoissa.


title: Krzysztof Oliwa

text: Pelaajauransa jälkeen Oliwa toimi neljän kauden ajan Yhdysvalloissa USPHL-junioriliigassa pelaavan Kalaska Rhinos -joukkueen päävalmentajana ja General Managerina. Joukkue lopetti toimintansa kesken kauden 2017-2018.


title: Rachel Boston

text: Rachel Elizabeth Boston (s. 9. toukokuuta 1982) on yhdysvaltalainen näyttelijä.


title: Rachel Boston

text: Boston syntyi Chattanoogassa, Tennesseessa ja varttui Signal Mountainissa, Tennesseessä ennen muuttoaan New York Cityyn 17-vuotiaana käydäkseen New York City Universityä. Boston oli Miss Tennessee Teen vuonna 1999.


title: Rachel Boston

text: Hän näytteli NBC:n sarjassa "American Dreams", jota tuli vuodesta 2002 vuoteen 2005 asti. Boston vieraili myös sarjoissa "The Closer", "Las Vegas", "The Daily Show", "Jäitä hattuun", "Greyn anatomia", "The Rules of Engagement" ja "Yli synkän virran"


title: Rachel Boston

text: Boston sai pääroolin ABC:n komediaan The News, joka sijoittui kaoottiseen Phoenixin uutishuoneeseen. Bostonin piti näytellä nousevaa tähteä, joka oli juuri ylennetty tuottajaksi kaikille kanaville. Hän näytteli myös Donal Loguen kanssa Foxin pilotissa "Hacket", jonka ohjasi Barru Sonnenfeld.


title: Rachel Boston

text: Vuonna 2008 Boston sai roolin tv-sarjasta Ex List, jossa hän näytteli sarjan päähenkilön, Bella Bloomin siskoa, Daphne Bloomia.


title: Timo Juurikkala

text: Timo Johannes Juurikkala (s. 7. toukokuuta 1958 Helsinki) on suomalainen vihreitä edustava poliitikko. Hän oli Uudenmaan vaalipiirin kansanedustaja vuosina 2009–2011.


title: Timo Juurikkala

text: Keväästä 2013 lähtien Juurikkala on toiminut ympäristöministeri Ville Niinistön ja vihreän ministeriryhmän erityisavustajana. Hän oli Vantaan kaupunginhallituksen jäsen kaudella 2013–2014, mutta ilmoitti syksyllä 2013 jättävänsä paikkansa vedoten ministerin erityisavustajan työn vaativuuteen.


title: Timo Juurikkala

text: Juurikkala kirjoitti ylioppilaaksi Tikkurilan yhteiskoulusta vuonna 1977. Hän opiskeli ensin valtiotieteitä ja psykologiaa, mutta vaihtoi opettajankoulutukseen ja valmistui opettajaksi vuonna 1980. Myöhemmin hän erikoistui erityisopettajaksi. 1980-luvun puolivälistä vuoteen 2007 Juurikkala työskenteli erityisopettajana Vantaalla. Vuonna 1991 hänet palkittiin Opetushallituksen Cygnaeus-palkinnolla pajakoulutoiminnan kehittämisestä ja syrjäytymisen ehkäisemisestä.


title: Timo Juurikkala

text: Keväällä 2007 Juurikkala valittiin Vantaan määräaikaiseksi asukaspalvelujohtajaksi ja edelleen vuoden 2008 alusta vapaa-ajan ja asukaspalveluiden toimialan määräaikaiseksi johtajaksi kun viran vakituinen haltija Katariina Poskiparta nimitettiin työministerin valtiosihteeriksi.


title: Timo Juurikkala

text: Politiikassa Juurikkala on vaikuttanut 1990-luvulta lähtien. Vuosina 1993–2007 hän oli Vantaan kaupunginvaltuuston jäsen. Hän oli ympäristölautakunnan puheenjohtajan vuosina 1997–2000 ja kaupunginvaltuuston toinen varapuheenjohtaja vuosina 2001–2006. Hänet valittiin valtuustoon uudelleen vuoden 2012 kuntavaaleissa.


title: Timo Juurikkala

text: Vuonna 2009 Juurikkalasta tuli kansanedustaja varasijalta, kun Heidi Hautala valittiin Euroopan parlamenttiin. Eduskunnassa Juurikkala oli suuren valiokunnan ja sen työjaoston jäsen. Juurikkala oli ehdolla myös vuoden 2011 eduskuntavaaleissa, muttei tullut valituksi 1 870 äänellä. Vuosina 2011–2013 Juurikkala toimi vihreiden varapuheenjohtajana. Hän oli myös vihreiden sosiaali- ja terveyspoliittisen työryhmän puheenjohtaja vuosina 2010–2011.


title: Timo Juurikkala

text: Keväällä 2013 Juurikkala pyrki vihreiden puoluesihteeriksi, mutta tehtävään valittiin Lasse Miettinen. Juurikkala siirtyi Miettisen seuraajaksi Ville Niinistön ja vihreän ministeriryhmän erityisavustajaksi ensin määräajalle syksyyn asti ja syksyllä hänet nimitettiin jatkamaan tehtävässä. Hän oli ehdolla vuoden 2015 eduskuntavaaleissa.


title: Kettoteippi

text: Kettoteippi on suomalaisen rap-artisti Junon EP, joka julkaistiin 15. heinäkuuta 2009. Levyä painettiin rajoitettu määrä ja se myytiin loppuun.


title: Kalliokosken lasitehdas

text: Kalliokosken lasitehdas toimi Miehikkälässä Virojoen varrella Kalliokoskella 1861–1931. Tehtaan perusti lahjoitusmaan omistaja, kaartinkapteeni Apollon Alftan. Apollon Alftan nai Johan Alftanin tyttären Julian, joka sai perintönä Miehikkälän donaation, jonne Apollon Alftan rakennutti lasitehtaan.


title: Kalliokosken lasitehdas

text: Tehdas valmisti korkealaatuista väritöntä ikkunalasia jota vietiin pääasiassa Pietariin Venäjälle. Tehtaan käyttämä hiekka tuotiin Pietarista. Tehtaan lasinpuhaltajat olivat tulleet Saksasta ja Ruotsista.


title: Kalliokosken lasitehdas

text: Kalliokosken tehdas joutui lopettamaan toimintansa 1931 kun sen tuottama suupuhallettu ikkunalasi ei enää kyennyt kilpailemaan vuodesta 1927 Lahden lasitehtaalla koneellisesti tuotetun ikkunalasin kanssa.


title: Kalliokosken lasitehdas

text: Miehikkälän Pitkäkoskella sijaitsee Kalliokosken lasitehtaan muistomerkki.


title: Lapintorakka

text: Lapintorakka ("Ectobius lapponicus") on metsätorakan ("Ectobius sylvestris") ohella toinen Suomen luonnonvaraisesista torakkalajeista. Lapintorakka on hyvin samannäköinen kuin metsätorakka.


title: Lapintorakka

text: Se on harmiton, litteä ja ruskea hyönteinen, joka elää karikkeessa, sammalikossa ja metsänreunojen matalassa kasvillisuudessa. Aikuinen lapintorakka on kooltaan noin 7- 11mm. Lapintorakat ovat liikkeellä lähinnä öisin ja tulevat joskus seinämille pihavalojen luo. Muiden torakoiden tapaan lapintorakalla on pitkät tuntosarvet ja piikikkäät raajat. Vain koiraat ovat lentokykyisiä, naaraiden siivet ovat surkastuneet tynkämäisiksi. Lapintorakan keskiruumis on lähes kokonaan tummanruskea eikä sen takaosassa ole leveää vaaleaa raitaa metsätorakan tapaan.


title: Foudre

text: "'Foudre" voi tarkoittaa seuraavia asioita:


title: André Simon

text: André Simon (5. tammikuuta 1920 Pariisi, Ranska – 11. heinäkuuta 2012 Evian-les-Bains) oli ranskalainen Formula 1 -kuljettaja. Hän osallistui 12 F1-osakilpailuun kausilla 1951–1952 ja 1955–1957. Hän oli parhaimmillaan kuudes vuosien 1951 ja 1952 Italian GP -osakilpailuissa, mutta ei saavuttanut pisteitä, koska sen ajan säännöillä pisteitä saivat vain viisi nopeinta kuljettajaa ja nopeimman kierroksen ajanut. Aika-ajoissa Simon oli parhaimmillaan neljäs Sveitsin GP:ssä 1952.


title: Peter Lurie

text: Peter Hill Lurie (s. 16. tammikuuta 1962 Los Angeles, Kalifornia) on yhdysvaltalainen ääninäyttelijä, joka tunnetaan parhaiten roolistaan Vulcan Ravenina videopeleistä Metal Gear Solid ja .


title: Peter Lurie

text: Lurie työskenteli 1980-luvulla kierto-oppaana Universal Studiosille, jossa eräänä päivänä levystudion omistaja kuuli hänellä olevan lahjoja ääninäyttelemisessä ja suostutteli Lurien kokeilemaan sitä. Puoli vuotta myöhemmin hän päätti kokeilla ehdotusta ja sai ensimmäisen ääniroolin ABC:n tuottamaan "Wild World of Kids" sarjaan. Samaan aikaan Lurie perusti oman musiikkiyhtyeensä Fourth Car Foreig. Yhtye soitti yhteensä 10 vuotta, mutta ei kuitenkaan menestynyt kaupallisesti.


title: Peter Lurie

text: 1990-luvulla Lurie työskenteli enimmäkseen videopelien parissa ja erityisesti Metal Gear ja Star Wars aiheisissa peleissä. Samaan aikaan hän liittyi hevosurheilun pariin yhteisomistajaksi Dean of California Horse Racing talliin. Lurie toimi mukana viiden vuoden ajan, kunnes hän siirtyi myöhemmin hevosurheilujen kommentaattoriksi. Sittemmin 2000-luvulla Lurie on tehnyt laajemmin äänirooleja dubatessaan animea, sekä tehdessään alkuperäisiä äänirooleja videopeleihin ja animaatiosarjoihin. Erityisesti hän on ollut tekemisissä Marvel aiheisissa peleissä, kuten X-Men Legends, Ultimate Spider-Man ja . Marvelin myötä Lurie on toiminut Sapelihampaan äänenä pelien lisäksi myös animaatiosarjassa "Wolverine and the X-Men"


title: Heartland

text: Heartland voi tarkoittaa ainakin seuraavia:


title: Raymond Sommer

text: Raymond Sommer (31. elokuuta 1906 Mouzon, Ranska – 10. syyskuuta 1950 Cadours, Ranska) oli ranskalainen F1-kuljettaja. Hän osallistui viiteen F1-osakilpailuun kaudella 1950 ja saavutti yhteensä kolme MM-pistettä ajamalla neljänneksi heti ensimmäisessä kilpailussaan Monacon GP:ssä 1950. Hän osallistui myös MM-sarjaan kuulumattomiin kilpailuihin, joissa hän oli neljäs Paun GP:ssä 1950.


title: Raymond Sommer

text: Sommer voitti urallaan vuoden 1936 Ranskan GP:n, Tunisian GP:n 1937, L.U.M.F:n GP:n 1935, Madridin GP:n 1949, Turin GP:n 1947, Valentinon GP:n 1947, SPA:n 24 tunnin kilpailun 1936 ja Le Mansin 24 tunnin kilpailun kahdesti vuosina 1932 ja 33. Hän voitti myös Marseillen GP:n vuosina 1932, 1937 ja 1946. Vuonna 1950 hän voitti Aix les Bains Circuit du Lac GP:n. Hän kuoli Haute-Garonnen GP:ssä Cadousissa Ranskassa, kun hänen autonsa meni katolleen mutkassa ohjauksen petettyä.


title: Isoliitäjä

text: Isoliitäjä ("Ardenna gravis") on keskikokoinen ulappalintujen lahkoon kuuluva avomerilintu.


title: Isoliitäjä

text: Linnun pituus on 43-51 senttimetriä ja siivenkärkien väli 105-122 cm. Isoliitäjä on hieman pienempi kuin välimerenliitäjä ("Calonectris diomedea"), jota se hieman muistuttaa muun muassa pyrstön valkoisten yläpeitinhöyhenten takia.


title: Isoliitäjä

text: Erona keltanokkaliitäjään ovat: hieman jäykemmät siiveniskut sekä terävämpi siivenkärki; hyvin erottuva tumma päälaki, jossa hyvin erottuva valkoinen niskavyö; rinnansivussa voimakas tumma laikku; kainalossa ja siiven tyvellä tumma vyö ja kuviointi sekä keskivatsassa epäselvärajainen tumma laikku. Pyrstön alapeitinhöyhenet ovat harmaanruskeat ja nokka musta.


title: Isoliitäjä

text: Lajilla on laaja levinneisyysalue, jonka pinta-alaksi on arvioitu 52,8 miljoonaa km2 ja populaation kooksi 15 miljoonaa yksilöä. Esiintyy Brasiliassa, Falklandinsaarilla, Grönlantissa, Saint Helenassa ja Saint-Pierre ja Miquelonissa.


title: Isoliitäjä

text: Isoliitäjällä on kolme tärkeää lisääntymissaarta: Nightingale Island, Inaccessible Islands ja Gough Tristan da Cunhan saariryhmässä. Vähintään viisi miljoonaa paria pesii Nightingale Islandilla ja Inaccessible Islandsilla. 600 000-3 000 000 paria Gough Islandilla. Myös Falklandinsaarilla tavataan hyvin pieni pesimäyhteisö.


title: Isoliitäjä

text: Aikuiset aloittavat huhtikuussa muuton luoteeseen, Etelä-Amerikasta Kanadaan ja ohi Grönlantin siirtyen Koillis-Atlantille ja palaten marraskuussa takaisin pesimäalueille etelään. Tavataan säännöllisesti syysmuuton aikana lähinnä elo-lokakuussa Länsi-Euroopan rannikoilla.


title: Isoliitäjä

text: Pesii kaltevalle maalle, pääasiassa alueille, jossa on ruohomättäitä tai "Phylica"-metsää.


title: Isoliitäjä

text: Syö pääasiassa kalaa, mustekaloja ja kalajätettä troolareista, mutta myös äyriäisiä.


title: Isoliitäjä

text: Joka vuosi Nightingale Islandilla pyydetään noin 50 000 poikasta ja tuhansia aikuisia, mikä voi johtaa kantojen romahtamiseen ilman kestävää pyytämistä.


title: Hatanga (joki)

text: Hatanga () on joki Krasnojarskin aluepiirin Taimyrin piirissä Venäjällä. Se saa alkunsa Kotui- ja Hetajokien yhtymäkohdasta, virtaa Pohjois-Siperian alangon läpi leveässä jokilaaksossa ja laskee Laptevinmeren Hatanganlahteen. Joen pituus on 227 kilometriä ja sadealueen laajuus 364 000 neliökilometriä. Hatanga jäätyy syys-lokakuun vaihteessa ja vapautuu jäistä kesäkuun alussa.


title: Hatanga (joki)

text: Hatangalla kalastetaan siperianmuikkua, siikaa, nelmaa, siperianjokilohta ja nieriää. Joki on liikennöintikelpoinen. Sen varrella sijaitsee Hatangan satama.


title: Rocco Chinnici

text: Rocco Chinnici (19. tammikuuta 1925 Misilmeri – 29. heinäkuuta 1983 Palermo) oli italialainen mafianvastainen tuomari.


title: Rocco Chinnici

text: Chinnici, syntyjään Misilmeristä, valmistui Palermon yliopiston oikeustieteellisestä vuonna 1947 ja alkoi toimia tuomarina Trapanissa vuonna 1952. Vuonna 1966 hän siirtyi Palermon syyttäjänvirastoon. Marraskuussa 1979 hänestä tuli Palermon oikeustalon pääsyyttäjä mafian murhattua edeltäjänsä, Cesare Terranovan.


title: Rocco Chinnici

text: Chinnici perusti antimafialiittoutuman eli joukon tutkijatuomareita jotka jakoivat tietoa ja vastuuta keskenään estääkseen yhden henkilön pitävän kaikkea tietoa ja tulemasta ainoaksi kohteeksi mafialle. Kuuluisat mafianvastaiset tuomarit Giovanni Falcone, Paolo Borsellino ja Gioacchino Natoli olivat tämän liittouman jäseniä kuten myös Giuseppe Di Lello ja Leonardo Guarnotta.


title: Rocco Chinnici

text: 29. heinäkuuta 1983 autopommin räjäytys tappoi Chinnicin, hänen kaksi henkivartijaansa Mario Trapassin ja Salvatore Bartolottan sekä Chinnicin kerrostalon vartijan Stefano Li Sacchin. Pommin räjäytti setänsä Michele Grecon käskystä pahamaineinen mafian salamurhaaja Pino Greco. Sittemmin Michele Greco tuomittiin elinkautiseen vankeuteen Chinnicin salamurhan tilaamisesta.


title: Rocco Chinnici

text: Antonino Caponnettosta tuli pääsyyttäjä Chinnicin tilalle.


title: Sangha

text: Sangha, kanssaharjoittajat, on buddhalaisuudessa käsite, jolla tarkoitetaan käytännössä ystäviä ja auttajia polulla valaistumiseen. Sangha voi tarkoittaa myös buddhalaisten munkkien ja nunnien yhteisöjä tai oivaltaneita harjoittajia.


title: Sangha

text: Buddhalaisessa Tripitaka -kirjan Vinaya piṭaka -osassa, jossa määritellään munkkien ja nunnien eettisistä säännöistä todetaan, että munkki menettää asemansa mikäli tämä osallistuu sukupuoliseen kanssakäymiseen, varastaa tai tappaa tahallisesti toisen ihmisen. Munkkeutensa menettänyttä ei enää pidetä yhteisön jäsenenä.


title: Taimyrjärvi

text: Taimyr () on järvi Taimyrin niemimaalla Krasnojarskin aluepiirin Taimyrin piirissä Venäjällä. Sen pinta-ala on 4 560 neliökilometriä, suurin syvyys 26 metriä ja keskisyvyys 2,8 metriä. Järvi on jäässä syyskuun lopusta kesäkuuhun saakka. Se laskee Karanmereen Taimyrajoen kautta. Kalalajeja ovat mm. nieriä ja siika.


title: Széchenyin ketjusilta

text: Széchenyin ketjusilta, myös Ketjusilta (), on Budapestissa Unkarissa sijaitseva riippusilta, joka ylittää Tonavan Budasta Pestiin. Silta oli ensimmäinen pysyvä siltä Tonavan yli, ja se avattiin käyttöön 1849. Silta on nimetty István Széchenyin mukaan, jonka aloitteesta sitä ryhdyttiin rakentamaan. Sillan suunnitteli 1839 englantilainen insinööri William Tierney Clark.


title: Széchenyin ketjusilta

text: 1800-luvun alussa Tonavan yli kulki vain ponttonisilta, joka saattoi olla pitkiäkin aikoja poissa käytöstä esim. vaikeiden jääolosuhteiden vuoksi. Näin tapahtui vuonna 1820, kun István Széchenyi joutui odottamaan joen ylitystä kokonaisen viikon päästäkseen isänsä hautajaisiin Wieniin. Tästä tuskastuneena hän päätti perustaa säätiön kiinteän sillan rakentamiseksi. Vuonna 1832 Széchenyi matkusti Lontoon Hammersmithiin keskustellakseen sillan rakentamisesta tunnetun siltojen suunnittelijan, arkkitehti William Tierney Clarkin kanssa. Tehtävä oli vaikea, sillä joen leveyden vuoksi siltaa ei voitu rakentaa puusta tai kivestä. Jäidenlähdön vuoksi pilareita ei voinut olla monta ja virtaukselle oli jätettävä tarpeeksi tilaa.


title: Széchenyin ketjusilta

text: Sillan rakentaminen ja osakeyhtiön perustaminen sitä varten hyväksyttiin valtiopäivillä 1835. Samalla säädettiin pitkän keskustelun jälkeen periaatteellisesti merkittävä laki, jonka mukaan myös aateliston piti maksaa sillan ylittämisestä. Siihen asti aatelisilla oli ollut vapautus kaikista veroista. Jotkut aateliset olivat tästä niin närkästyneitä, että kertoivat tekevänsä mieluummin kahden päivän kiertomatkan kuin maksavansa siltamaksua.


title: Széchenyin ketjusilta

text: Rakennustöiden aloittamista viivästytti Tonavan tulva maaliskuussa 1838. Joki tulvi yli äyräidensä jäiden patoutumisen takia, 115 ihmistä kuoli ja kolme neljäsosaa Pestin rakennuksista tuhoutui tai vahingoittui. Sillan peruskivi laskettiin lopulta vuonna 1842. Se rakennettiin William Clarkin suunnitelman mukaan, ja käytännön rakennustöitä johti skotlantilainen insinööri Adam Clark. Itävalta vastusti sillan rakentamista. Ketjusilta vihittiin vuoden 1849 marraskuussa, katkeraan tappioon päättyneen itsenäisyystaistelun jälkeen, jonka aikana Itävalta yritti räjäyttää sen. Historian ironiaa on, että ensimmäisenä sillan ylitti Itävallan armeijan komentaja paroni Julius Jacob von Haynau. Sillan jatkoksi rakennettiin tunneli Linnavuoren alitse vuonna 1857. Vuonna 1870 silta siirtyi osakeyhtiöltä valtion omistukseen, ja siltamaksusta luovuttiin, kun kauppasumma oli kuoletettu.


title: Széchenyin ketjusilta

text: Vuosina 1913–1915 siltaa vahvistettiin kasvaneen liikenteen vuoksi, ja sitä levennettiin 14 metristä nykyiseen 14,8 metriin. Tammikuussa 1945 vetäytyvät saksalaiset räjäyttivät ketjusillan, kuten muutkin Budapestin sillat. Sodan jälkeen se rakennettiin uudelleen entisen mallin mukaan ja otettiin käyttöön 20. marraskuuta 1949, päivälleen sata vuotta ensimmäisen vihkimisen jälkeen. Silta entisöitiin vuonna 1987. Sen uudelleen maalaamiseen kului 60 tonnia maalia, ja suurin osa 100 000 niitistä uusittiin.


title: Széchenyin ketjusilta

text: Sillan kokonaispituus on 380 metriä ja leveys 14,8 metriä. Pilareiden väli on 202 metriä, ja pilarit nousevat 48 metrin korkeuteen. Joki on pilareiden kohdalla noin 13 metrin syvyinen.


title: Széchenyin ketjusilta

text: Ketjusillan merkitys sekä taloudellisen että valtiollisen kehityksen kannalta oli valtava, sillä lähin samanlainen rakennelma oli Wienissä. Sillalla oli kuitenkin paitsi käytännöllinen, myös symbolinen merkitys, sillä sen avulla kahdesta erillisestä kaupungista syntyi yksi, Unkarin pääkaupunki Budapest.


title: Széchenyin ketjusilta

text: Silta on kuvattu Unkarin 200 forintin kolikon kääntöpuolella. Sillan kuva valittiin yleisöäänestyksen perusteella.


title: Dolgaanit

text: Dolgaanit ovat Venäjällä Krasnojarskin aluepiirin Taimyrin piirissä sekä Sahan tasavallan Anaabyrin uluusissa asuva turkkilaista dolgaanin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.


title: Dolgaanit

text: Dolgaanien ydinaluetta ovat Taimyrin piirin itä- ja keskiosissa sijaitsevat Hatangan ja Dudinkan kunnat. Viimeisimmissä väestönlaskennoissa heitä on rekisteröity lisääntyvässä määrin myös Sahan tasavallassa. Vuonna 2002 Venäjällä laskettiin olevan 7 300 dolgaania, joista 5 500 asui Taimyrilla ja 1 300 Sahassa. Dolgaanin kielen puhujia oli 4 900 henkeä. 93,1 % dolgaaneista osaa venäjää. Sahan tasavallassa valtaosa dolgaaneista on rekisteröity jakuutin kielen puhujiksi.


title: Dolgaanit

text: Dolgaanien historiallisen ytimen muodostavat nykyisen Sahan tasavallan alueella asuneet evenkiheimot, jotka 1600–1700-lukujen vaihteessa omaksuivat jakuutin kielen. Heihin on sekoittunut jakuutteja, enetsejä, nenetsejä ja Taimyrin venäläisiä kanta-asukkaita. Erillinen kansanryhmä dolgaaneista muodostui lopullisesti vasta 1900-luvun alussa.


title: Dolgaanit

text: Perinteisiä elinkeinoja ovat poronhoito, metsästys ja kalastus. Nykyään harjoitetaan jonkin verran myös karjanhoitoa. 1800-luvun lopulle saakka dolgaanit muodostivat patrilineaarisia sukuyhteisöjä. Hatangan kylissä rakennettiin venäläismallisia pirttejä, tundralla asumuksena toimi siirrettävä tai pysyvä kota. Vaatetuksessa esiintyi runsaasti naapurikansoilta lainattuja piirteitä. Ruokavalion perustana oli raaka, jäinen tai keitetty poronliha, kala ja riista.


title: Dolgaanit

text: Suullinen kansanperinne käsittää jakuuteilta lainattuja sankarirunoja ja venäläisperäisiä satuja. Kansantanssit ovat samanlaisia kuin evenkeillä. Koristetaide (kirjonta, helmityöt, luunleikkaus) on pitkälle kehittynyttä. Uskonnoltaan dolgaanit ovat etupäässä ortodokseja, mutta ovat säilyttäneet myös perinteisiä uskomuksia (luonnonvoimien ja henkien kunnioittaminen, šamanismi).


title: Dolgaanit

text: Dolgaanin kieltä pidettiin aikaisemmin jakuutin murteena. Oma kirjakieli luotiin vasta 1970-luvun lopulla. Dolgaanikirjailijoista tunnetuin on naisrunoilija Ogdo Aksjonova.


title: Ristiniemen lasitehdas

text: Ristiniemen lasitehdas oli entisellä Vehkalahdella, nykyisen Haminan kaupungin alueella, Haminanlahden rannalla Ristiniemen länsiosassa 1896–1926 toiminut yritys. Tehtaan perustaja kauppaneuvos Carl Henrik Ahlqvist omisti Ristiniemessä myös höyrysahan. Lasitehdas valmisti pääasiassa ikkunalasia Venäjän markkinoille.


title: Ristiniemen lasitehdas

text: "Suomen Akkunalasikonttori" osti tehtaan 1910 lakkauttaakseen sen, mutta tehdas saattoi kuitenkin jatkaa toimintaansa vuonna 1911 perustetun "Haminan Lasitehdas Osakeyhtiön" omistuksessa.


title: Ristiniemen lasitehdas

text: Tehdas lopetettiin 1926 sen jälkeen, kun "Ikkunalasi Oy" oli ostanut sen.


title: Enetsit

text: Enetsit (aikaisempi nimitys "jeniseinsamojedit") ovat Venäjällä Krasnojarskin aluepiirin Taimyrin piirissä asuva, uralilaisen kieliperheen samojedilaiseen haaraan kuuluvaa enetsin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.


title: Enetsit

text: Enetsit jakautuvat nenetsien tavoin kahteen ryhmään: metsäenetseihin ja tundraenetseihin. Molemmat asuvat Jenisein alajuoksulla Dudinkan kaupungin molemmin puolin sijaitsevissa taajamissa: metsäenetsit Potapovossa ja tundraenetsit etupäässä Vorontsovossa. Venäjän vuoden 2002 väestönlaskennassa rekisteröitiin 237 enetsiä, joista 197 asui Taimyrin piirikunnassa. Enetsin kielen puhujia laskettiin olevan 119 henkeä. Lähes kaikki enetsit puhuvat venäjää ja suuri osa myös nenetsiä.


title: Enetsit

text: Enetsien esi-isiä ovat Etelä-Siperiasta ja Tomin keskijuoksulta saapuneet samojedit, joihin on sulautunut paikallista väestöä. Ensimmäisen kerran enetsit mainitaan novgorodilaisessa 1400-luvun lopun tekstissä nimellä "molgonzei", joka pohjautuu enetsisuvun nimitykseen "Mongkasi" eli "Muggadi". Siitä juontuu myös venäläisten Tazjoelle vuonna 1601 perustaman Mangazejan kaupungin nimitys.


title: Enetsit

text: 1600-luvulla tundraenetsit viettivät nomadielämää Tazin ja Jenisein alajuoksun välisellä alueella, metsäenetsit Turuhanjoen laaksossa. Vuosisadan lopulla he joutuivat väistymään nenetsien ja selkuppien tieltä Jenisein alajuoksulle ja sen itäisten sivujoen varsille. Tazille ja Jenisein länsipuolelle jääneet ryhmät sulautuivat nenetseihin.


title: Enetsit

text: 1800-luvulle saakka enetsit jakautuivat patrilineaarisiin sukuryhmiin ja suurperheisiin. Vuosisadan lopussa niiden tilalle tulivat naapuriyhteisöt, joihin kuului usein myös nenetsejä ja dolgaaneja. 1930-luvulla muodostettiin kolhooseja, ja enetsit asettuivat monikansallisiin taajamiin, joissa he ovat sulautuneet nenetseihin ja nganasaneihin.


title: Enetsit

text: Perinteisiä elinkeinoja ovat metsästys, kalastus ja poronhoito. Aineellinen kulttuuri on samankaltaista kuin nenetseillä, nganasaneilla ja dolgaaneilta. Suullinen kansanperinne käsittää mytologisia ja historiallisia kertomuksia, eläinsatuja ja tarinoita. Perinteiseen uskontoon kuuluu luonnonhenkien ja vainajien kunnioittaminen sekä šamanismi. Ainoastaan metsäenetsit oli virallisesti käännytetty ortodokseiksi.


title: Ketjusilta

text: Ketjusilta voi tarkoittaa seuraavia:


title: MTX Tatra V8

text: MTX Tatra V8 oli Metalexin valmistama superauto, joka perustui pitkälti Tatra T613:n tekniikkaan. Auton muotoilusta vastasi tšekkiläinen Václav Král ja niitä valmistettiin kolmesta viiteen kappaletta.


title: MTX Tatra V8

text: Auton suunnittelu sai alkunsa vuonna 1986, jolloin ajatuksena oli suunnitella Formula 1 -kilpailuja varten sopiva pelastusajoneuvo, jossa olisi hyödynnetty Tatra T613:n korirakennetta ja tekniikkaa. Superautoajatuksen muotouduttua Metalex lähestyi Tatraa vuonna 1987. Tatralla kiinnostuttiin asiasta ja yritys tarjosi projektia varten tarvittavaa osaamista sekä sekä uusimman, päivitetyn T613:n moottorimallin. Auto esiteltiin vuonna 1991 Prahassa järjestetyssä näyttelyssä.


title: MTX Tatra V8

text: Metalex suunnitteli alun perin valmistavansa autoja sadan kappaleen sarjan. Lopulta niitä valmistettiin kuitenkin vain kolmesta viiteen kappaletta. Autoja valmistettiin vain tilauspohjaisesti ja myyntihinta oli vuonna 1993 2 740 000 korunaa. Vuonna 2006 tiedettiin yhden auton olevan Tšekissä, toisen Saksassa ja kolmannen Euroopan ulkopuolella.


title: MTX Tatra V8

text: Auton voimanlähde perustui Tatra T613:n ilmajäähdytteiseen V8-moottoriin, jonka kummassakin sylinteririvissä oli kaksi kannen yläpuolista nokka-akselia. Alun perin 3,5-litraisen moottorin iskutilavuutta on kasvatettu suurentamalla sylinterinhalkaisijaa 85 millimetristä 90 millimetriin, jolloin iskutilavuudeksi saatiin 3,9 litraa. Kahdella kaksikurkkuisella Jikov-kaasuttimella varustetun mallin suurin teho oli yli 160 kW ja Boschin valmistaman polttoaineensyöttöjärjestelmän avulla suurin teho nousi yli 225 kW:iin. Suunnitteilla oli myös katalysaattorilla varustettu muunnelma vientimarkkinoita varten. Tämän mallin tehoksi arvioitiin noin 170 kW.


title: MTX Tatra V8

text: Aluksi autossa oli nelivaihteinen vaihteisto, mutta Tatran esiteltyä viisivaihteisen vaihteiston, se otettiin käyttöön myös MTX Tatrassa.


title: MTX Tatra V8

text: Jokaisella pyörällä oli jäähdytetyt levyjarrut ja MacPherson-joustintuet. Etuakselilla oli kolmiotukivarret ja taka-akselilla vahvarakenteiset pitkittäiset tukivarret. Rengaskokoina oli edessä 245/40×17 ja takana 335/35×17. Renkaat olivat Pirellin valmistamat. Ohjausvälitys toimi hammastankovaihteen kautta.


title: MTX Tatra V8

text: Auton pohjalevy oli peräisin Tatra T613:sta ja kori oli valmistettu lasikuidusta. Etuvalot oli saranoitu ja ovet avautuivat ylöspäin Lamborghinin tapaan. Kojelauta oli karu ja pelkistetty; hallintalaitteet ja merkkivalot olivat tuttuja 1980- ja 1990-lukujen itäautoista. Ohjauspyörä oli kolmipuolainen. Suunnitelmissa oli varustaa auto kokonaan uudelleen muotoillulla kojelaudalla, nahkasisustuksella ja ilmastoinnilla. Istuinten takana oli hiukan tilaa matkatavaroita varten.


title: MTX Tatra V8

text: Kaasutinmallin huippunopeudeksi ilmoitettiin 246 km/h ja kiihtyvyydeksi 0–100 km/h 6,2 sekuntia. Tehokkaamman mallin huippunopeudeksi mitattiin 265 km/h Petr Boldin vuonna 1997 tekemässä nopeustestissä. Autossa oli suurella välityssuhteella varustettu vaihteisto. Mikäli vaihteisto olisi välitetty paremmin moottorin ominaisuuksia vastaavaksi, huippunopeuden olisi arvioitu kivunneen 300 km/h tuntumaan. Tämän mallin kiihtyvyydeksi 0–100 km/h ilmoitettiin 5,6 sekuntia.


title: Carl Henrik Ahlqvist

text: Carl Henrik Ahlqvist (24. elokuuta 1825 Virolahti – 8. heinäkuuta 1909) oli suomalainen Haminassa asunut kauppaneuvos, laivanvarustaja ja sahateollisuusmies.


title: Carl Henrik Ahlqvist

text: Ahlqvistin vanhemmat olivat Virolahden kappalainen Johan Fredrik Ahlqvist ja Henrietta Plathan. kävi Haminan saksankielisen porvarikoulun ja työskenteli sitten harjoittelijana kauppaneuvos Christian Bruunin liikkeessä. Hän oli myös muutaman vuoden Lyypekissä Piehl & Fehlingin liikkeen palveluksessa konttoristina. Ahlqvist sai porvarinoikeudet Haminan maistraatilta vuonna 1851.


title: Carl Henrik Ahlqvist

text: Ahlqvist harjoitti Haminassa puutavarakauppaa ja hän toimi myös laivanvarustajana. Hän omisti höyrysahat Kotkassa (Vanha saha) ja Vehkalahden Ristiniemessä. Ahlqvistilla oli myös lasitehdas Ristiniemessä. Ahlqvist uitti myös ensimmäisenä sahanomistajana tukkeja Kymijokea pitkin Kotkaan. Ahlqvist sai kauppaneuvoksen arvon 1876.


title: Carl Henrik Ahlqvist

text: Ahlqvist oli naimisissa Anna Louise Bruunin kanssa. Heillä oli kymmenen lasta.


title: Konetsgorje

text: Konetsgorje () on kylä Arkangelin alueella Vinogradovin piirin Osinovon kunnassa Venäjällä. Se sijaitsee Vienanjokeen laskevan Varengajoen suussa 338 kilometriä Arkangelista kaakkoon. Asukkaita on 115 henkeä (vuonna 2010).


title: Pilviharmikki

text: Pilviharmikki ("Peganum harmala") on monivuotinen aavikkokasvi harmikkien suvussa. Se sisältää MAO-estäjinä toimivaa harmiinia ja harmaliinia. Joissakin yhteyksissä kasvista käytetään myös suomenkielistä nimeä "syyrianängelmä".


title: Zoltán Gera

text: Zoltán Gera (s. 22. huhtikuuta 1979 Pécs, Unkari) on unkarilainen jalkapalloilija. Hän on kotimaansa seurojen lisäksi edustanut englantilaisia West Bromwichia ja Fulhamia. Gera pelasi hyökkäävänä keskikenttäpelaajana ja häntä käytettiin joskus piilokärkenä sekä oikeana laitalinkkinä. Hänet tunnettiin myös voltin tekemisestä maalin jälkeen. Gera on voittanut urallaan muun muassa kahdesti Unkarin pääsarjamestaruuden ja kerran Englannin mestaruussarjan. Hän oli myös Unkarin maajoukkueen kapteeni vuodesta 2004 lähtien. Hänet valittiin vuoden unkarilaiseksi jalkapalloilijaksi kolmesti vuosina 2002, 2004 ja 2002. Hän lopetti maajoukkueuransa kertaalleen vuonna 2009, mutta palasi myöhemmin.


title: Zoltán Gera

text: Gera siirtyi West Bromwich Albioniin heinäkuussa 2004 1,5 miljoonan punnan ja kolmen vuoden sopimuksella, jossa oli optio yhdestä kaudesta. Gera debytoi Valioliigassa elokuussa 2004 ottelussa Blackburn Roversia vastaan. Hän oli ensimmäistä kertaa avauskokoonpanossa Tottenham Hotspuria vastaan, ja hän teki ottelussa myös ensimmäisen liigamaalinsa. Gera alkoi samaan enemmään peliaikaa putoamistaistelussa olevassa seurassa, joka lopulta säilyi kuivilla. Ensimmäisellä liigakaudella syntyi loistavat kuusi maalia 38 ottelussa.


title: Zoltán Gera

text: Kaudella 2005–2006 Gera pääsi loukkaantumisten vuoksi pelaamaan vain 15 liigaottelua. Seura putosi Valioliigasta Mestaruussarjaan. Seuraavat kaksi kautta Mestaruussarjassa sujuivat erittäin mallikkaasti, viimeisellään hän teki kahdeksan maalia ja voitti Mestaruussarjan. Kesäkuussa 2008 Gera hylkäsi uuden sopimuksensa West Bromin kanssa ja siirtyi ilmaisella siirrolla Fulhamiin. Gera debytoi Fulhamissa kauden 2008–2009 avausottelussa Hull Cityä elokuussa 2008. Syyskuussa 2008 Gera teki ensimmäisen maalinsa Fulhamissa ottelussa Bolton Wanderersia vastaan. Maaliskuussa 2009 ottelussa Manchester Unitedia vastaan Gera teki maalin saksipotkulla, joka takasi Fulhamille 2–0-voiton.


title: Zoltán Gera

text: Kaudella 2009–2010 Gera vakiinnutti paikkansa Fulhamin avausmiehistössä. Hän teki Valioliigassa kaksi maalia, toisen Chelseaa vastaan. Eurooppa-liigassa hän teki kaksi maalia Juventusta vastaan. Hän onnistui maalinteossa myös välierässä Hamburgia vastaan, mutta Fulham hävisi finaalin Atlético Madridille jatkoajalla. Fanit valitsivat Geran seuran kauden pelaajaksi.


title: Zoltán Gera

text: Gera debytoi maajoukkueessa helmikuussa 2002 Sveitsiä vastaan. Hän on ollut tämän jälkeen Unkarin vakiopelaajia arvokisakarsinnoissa sekä kapteeni vuodesta 2004. Kokonaisuudessaan hän on pelannut vuosien 2006 ja 2010 MM-karsinnoissa sekä vuosien 2004 ja 2008 EM-karsinnoissa. Unkari ei ole selviytynyt näistä kertakaan lopputurnaukseen.


title: Zoltán Gera

text: Lokakuussa 2009 MM-karsintaottelussa Tanskaa vastaan Unkarin valmentaja Erwin Koeman hyllytti Geran tämän myöhästyttyä joukkuetapaamisesta. Tämän jälkeen Gera erosi maajoukkueesta. Heinäkuussa 2010 Unkarin jalkapalloliitto ilmoitti erottaneensa Erwin Koemanin ja ottaneen tilalle Sándor Egervárin. Egervári sai Geran palaamaan maajoukkueeseen. Hän palasi elokuussa 2010 Englantia vastaan heti kapteeninauha kädessään. Vuonna 2017 Gera pelasi 97. maaottelunsa ja oli tuolloin Unkarin kaikkien aikojen kolmanneksi eniten maaotteluita pelannut mies.


title: Zoltán Gera

text: Gera meni naimisiin Tímean kanssa kesäkuussa 2004. Maaliskuussa 2008 Gerasta tuli isä hänen saatuaan lapsen nimeltä Hanna. Syntymän jälkeen Gera sai luvan jättää väliin ystävyysottelu Sloveniaa vastaan, jotta voisi viettää aikaa perheensä kanssa.


title: Zoltán Gera

text: Vuonna 2006 Gera esiintyi Pepsin mainoksessa yhdessä Thierry Henryn, David Beckhamin, Roberto Carlosin, Ronaldinho ja Raúlin kanssa. Mainos edusti jalkapallon MM-kilpailuja vuonna 2006.Henkilökohtaiset


title: GZA

text: Gary Grice (s. 22. elokuuta 1966 Brooklyn, New York, New York), taiteilijanimeltään GZA, on yhdysvaltalainen rap-artisti ja hip hop-ryhmä Wu-Tang Clanin jäsen. Hän on julkaissut seitsemän soololevyä. GZA on sukua Hip hop artisti RZA:lle ja Ol' Dirty Bastardille.


title: Panaeolus cyanescens

text: Panaeolus cyanescens on runsasravinteisilla, kuten lantaperäisellä maaperällä viihtyvä kirjohelttasuvun psilosybiinisieni. Useimmille psilosybiinisienille ominaisten ainesosien lisäksi sieni sisältää serotoniinia ja ureaa. Sienen tryptamiinipitoisuudet ovat suurimpia tunnettujen psilosybiinisienten joukossa.


title: Panaeolus cyanescens

text: Sienen lakki on 1,5–4 cm leveä, aluksi puolipallomainen laajeten myöhemmin kellomaiseksi ja kuperaksi ollen reunaltaan itiöemän aikaisissa kasvuvaiheissa sisäänpäin kääntynyt. Lakki on väriltään aluksi vaaleanruskea muuttuen sienen kasvaessa lähes valkoiseksi tai vaaleanharmaaksi joskus hieman rusahtavin tai kellertävin sävyin. Lakki on lievästi kosteusmuuntuva, kuivaessaan helposti halkeileva ja se vihertyy tai sinertyy vaurioituessaan.


title: Panaeolus cyanescens

text: Heltat ovat liittyneet sienen jalkaan ja sijaitsevat lähekkäin toisiaan. Väriltään heltat ovat kirjavia, reunoiltaan valkoiset, aluksi harmaat tummuen myöhemmin itiöpölyn kehittymisen myötä.


title: Panaeolus cyanescens

text: Itiöpöly on mustaa. Yksittäinen itiö on kooltaan 12-15 x 7-11 µm, läpinäkymätön ja muodoltaan sulavan soihkeahko.


title: Panaeolus cyanescens

text: Jalka on 7-12 cm pitkä, muutamia millimetrejä leveä, tasapaksu tai tyvestä hieman laajennut, väriltään sama kuin lakki ja tummuu siniseksi vaurioituessaan.


title: Panaeolus cyanescens

text:
"Panaeolus cyanescens" kasvaa menestyksekkäästi korkearavinteisessa maaperässä ja erityisen hyvin lannalla. Sientä esiintyy trooppisilla ja neotrooppisilla alueilla kummallakin pallonpuoliskolla. Lajia on tavattu Havaijilla, Yhdysvalloissa, Australiassa, Intiassa, Meksikossa, Boliviassa, Filippiineillä, Thaimaassa, Ranskassa ja Brasiliassa, minkä lisäksi se on levinnyt todennäköisesti vielä laajemmalle.
Sieni tunnetaan nimillä blauender düngerling, blue meanies, faleaitu (samoaa, "spirit house" tai "comedy"), falterdüngerling, Hawaiian copelandia, jambur, jamur, palouaitu (samoaa, "spirit hat"), teopovi (samoaa, "cow patty") ja tenkech.


title: To Each His Own

text: To Each His Own on Bobby Vintonin kokoelma johon on koottu hänen vanhoja kappaleita, albumi julkaistiin 1971.


title: Karaul

text: Karaul () on kylä ja maalaiskunta Krasnojarskin aluepiirin Taimyrin piirissä Venäjällä. Kylä sijaitsee Jenisein varrella 200 kilometriä Dudinkasta luoteeseen. Kunta, jonka pinta-ala on 101 100 neliökilometriä, käsittää piirin läntisimmän osan. Kylässä on asukkaita noin 900 henkeä (vuonna 2002) ja kunnassa 4 400 (vuonna 2006).


title: Karaul

text: Keskuskylän lisäksi kuntaan kuuluu 10 asutusta: Baikalovsk, Karepovsk, Kazantsevo, Messojaha, Mungui, Nosok, Polikarpovsk, Tuhard, Ust-Port ja Vorontsovo. Asukkaista 70,3 % on alueen alkuperäisväestöä, lähinnä nenetsejä ja enetsejä.


title: Karaul

text: Karaulin kylä on saanut alkunsa vuonna 1616 syntyneestä jasakkiveron kerääjien tukikohdasta. Vuonna 1930 perustettiin ensimmäinen kolhoosi, vuonna 1931 koulu ja vuonna 1934 avattiin kerhotalo. Karaulista tuli Ust-Jeniseiskiin piirin keskus, jossa toimi sairaala, sähkölaitos ja julkaistiin sanomalehteä. Toisen maailmansodan aikana seudulle karkotettiin Volgan saksalaisia, suomalaisia, latvialaisia, liettualaisia ja virolaisia.


title: Karaul

text: Kunnan pääelinkeinot ovat on kalastus ja poronhoito. Seudulla on huomattavat öljy- ja maakaasuvarat, jotka ovat toistaiseksi hyödyntämättä. Tärkein liikenneväylä on Jenisei. Talvella kylien ja piirikeskuksen väliä lennetään helikoptereilla ja lentokoneilla. Kunnan alueella sijaitsee vuonna 1999 perustettu luonnonsuojelualue Brehovski ostrova.


title: Virgin Racing

text: Virgin Racing (aiemmin Manor Grand Prix, ja kaudella 2011 nimellä Marussia Virgin Racing) oli brittiläinen Formula 1 -talli, joka kilpaili -sarjassa 2010–2011. Manor on kilpaillut Formula Renault ja Formula 3 -luokissa vuodesta 1990 asti, sillä on voittoja 171 ja 19 mestaruutta. Eri sarjoissa sitä ovat edustaneet muun muassa Lewis Hamilton, Robert Kubica, Kazuki Nakajima ja Kimi Räikkönen.


title: Virgin Racing

text: Talli ilmoittautui kauteen alun perin nimellä Manor Grand Prix, mutta uuden pääsponsorin myötä nimi vaihdettiin marraskuussa 2009 Virgin Racingiksi. Talli kilpaili Lotuksen kanssa valmistajien sarjan 10. tilasta kauden loppuun asti. Virgin sijoittui lopulta keskinäisissä vertailuissa 12. sijalle Hispanialle hävinneenä. Tallin parhaiksi sijoituksiksi jäivät kaksi 14. sijaa.


title: Virgin Racing

text: Viime kauden päätteeksi venäläinen autonvalmistaja Marussia osti osan tallista ja se kilpaili kaudella 2011 nimellä Marussia Virgin Racing. Helmikuussa ilmoitettiin, että talli tulee jatkossa kilpailemaan venäläisellä lisenssillä.


title: Virgin Racing

text: Tallin kuljettajina ajoivat Timo Glock ja belgialainen Jérôme d’Ambrosio, joka korvasi Di Grassin. Testikuljettajana toimi Robert Wickens. Parhaasta tuloksesta vastasi d’Ambrosio, joka sijoittui kahdesti 14:ksi. Talli sijoittui sarjan viimeiseksi häviten jälleen Hispanialle.


title: Virgin Racing

text: Kauden jälkeen talli kilpaili virallisesti Marussia F1 Team nimellä vuodesta 2012 lähtien.


title: Also sprach Zarathustra (sävellys)

text: Also sprach Zarathustra: Tondichtung für großes Orchester (frei nach Friedrich Nietzsche) op. 30 ("Näin puhui Zarathustra: sävelruno suurelle orkesterille (vapaasti Friedrich Nietzschen mukaan)") on Richard Straussin sävellys, joka on tarkoitettu kuvaamaan Friedrich Nietzschen filosofis-runollista teosta "Näin puhui Zarathustra". Sävellys syntyi vuosina 1895–1896. Teoksen taitteet on nimetty Nietzschen teoksen mukaan."Also sprach Zarathustran" alku (auringonnousumusiikki) on tullut erityisen tunnetuksi Stanley Kubrickin tieteiselokuvan "" johdantomusiikkina ja Elvis Presleyn 1970-luvun konserttien aloituskappaleena.


title: Port Huron Icehawks

text: Port Huron Icehawks oli yhdysvaltalainen jääkiekkoseura, joka oli kotoisin Michiganin Port Huronista. Vuonna 2007 perustettu seura pelasi kolmen kauden ajan, vuoteen 2010 asti, International Hockey League -sarjassa. Se teki yhteistyötä NHL-seura Detroit Red Wingsin kanssa.


title: Brian Redman

text: Brian Thomas Redman (s. 9. maaliskuuta 1937 Colne, Englanti, Iso-Britannia) oli englantilainen autourheilija. Hän on kilpaillut Formula 1 ja urheiluauto -sarjoissa. Hän ajoi myös Formula 1:sten ulkopuolisissa kilpailuissa.


title: Brian Redman

text: Redman kilpaili Formula 1:issä ensimmäistä kertaa vuonna 1968 Cooper-tallissa, jolloin hän ajoi jo toisessa kilpailussaan Espanjan GP:ssä kolmanneksi. Hänen kautensa päättyi kuitenkin Belgian GP:ssä, jossa hänen kätensä murtui kolarissa. Vaikka monet tallit, mm. Ferrari tarjosivat Redmanille ajopaikkaa, hän päätti siirtyä ajamaan urheiluautoja, joissa hän oli urheiluautojen maailmanmestari vuosimallia 1970. Hän palasi F1:iin vuonna 1970 ajaen kaudet 1970-1974 monessa eri tallissa kohtalaisilla suorituksilla.


title: Brian Redman

text: Redman voitti Yhdysvaltojen Formula 5000 mestaruuden vuosina 1974-1976, mutta kärsi useista loukkaantumisista vuoden 1977 kolarin vuoksi. Voittokantaan hän palasi varsinaisesti voittaessaan Daytonan kilpailun vuonna 1981 päättäen vuotensa sarjassa IMSA -mestarina.


title: Brian Redman

text: Redman valittiin vuonna 2002 urheiluautojen Motorsports Hall Of Fame America'an ja International Motorsports Hall of Fame'en vuonna 2011. Kilpa-autoilijan uransa jälkeen hän työskenteli moottoriurheilun markkinointiosastolla, oli osallisena Formula 3000 -talli Redman-Bright'ssa sekä oli "Road and Track" -lehden toimittaja.


title: Molekyyliorbitaaliteoria

text: Molekyyliorbitaaliteoria (MO-teoria) on malli, joka selittää elektronien käyttäytymistä molekyyleissä sallimalla niiden hajautumisen eli delokalisoitumisen koko molekyyliin. Mallissa molekyylin aaltofunktio formula_1 rakennetaan siten, että se käsittää kaikki molekyylin atomiytimet.


title: Molekyyliorbitaaliteoria

text: Molekyyliorbitaalin rakentaminen alkaa yleensä molekyyliin sitoutuvien atomien atomiorbitaalien yhdistämisellä (LCAO, "linear combination of atomic orbitals"). Kahden atomiorbitaalin yhdistymisen kannalta olennaista on niiden symmetria, peitto (overlap) ja energia. Yhdistämisen lopputuloksena saadaan sama- ja erivaiheisia molekyyliorbitaaleja. Samavaiheiset orbitaalit ovat molekyyliä sitovia ("bonding") ja erivaiheiset hajottavia ("antibonding"). Hajottavat orbitaalit ovat vastaavia sitovia orbitaaleja korkeammilla energiatasoilla. Syntyvien molekyyliorbitaalien lukumäärä on sama kuin sen atomien atomiorbitaalien lukumäärä.


title: Molekyyliorbitaaliteoria

text:
Elektronien sijoittuminen molekyyliorbitaaleille määrää molekyylin pysyvyyden. Sijoittuminen on aufbau-periaatteen mukaista, eli elektronit asettuvat aina ensin matalaenergisimmille orbitaaleille. Sitoville orbitaaleille asettuvat elektronit sitovat molekyyliä, hajottaville asettuvat hajottavat. Molekyylin muodostumisen kannalta on välttämätöntä, että sitovia elektroneja on enemmän kuin hajottavia. Kaksiatomisessa molekyylissä ydinten välistä kovalenttista vuorovaikutusta voidaan kuvata sidoskertaluvulla, joka määritellään
Sidoskertaluku 1 tarkoittaa yksinkertaista kovalenttista sidosta, 2 kaksoissidosta ja 3 kolmoissidosta. Sidoskertaluku ei kuitenkaan ole kaikissa sidoksissa kokonaisluku. Sidosentalpia kasvaa sidoskertaluvun kasvaessa, eli korkea sidoskertaluku kuvaa vahvaa sidosta.


title: Molekyyliorbitaaliteoria

text: Matemaattisesti MO-teoria on monimutkaisempi ja vähemmän intuitiivinen kuin lokalisoituneina sidosvuorovaikutuksina elektronien toimintaa mallintava valenssisidosteoria (VB-teoria). Useissa yhdisteissä MO-teoria kuvaa sitoutumista kuitenkin paremmin.


title: Jacksonville IceMen

text: Jacksonville IceMen on yhdysvaltalainen jääkiekkoseura, joka on kotoisin Jacksonvillestä, Floridasta. Se pelaa ECHL-liigaa. IceMenin ECHL-liigassa pelaava joukkue toimii farmijoukkueena Winnipeg Jetsin organisaatiossa, ja pelaajaliikennettä tapahtuu AHL-joukkue Manitoba Moosen ja Icemenin välillä. IceMen-organisaatio jatkaa ECHL-liigassa vuoden poissa olon jälkeen uudelleensijoitettuna. Seura toimi kaudet 2012-2016 Evansvillessä, Indianassa.


title: Jacksonville IceMen

text: "(Tilanne 31. tammikuuta 2019)"


title: Wu-Tang Forever

text: Wu-Tang Forever on 3. heinäkuuta 1997 julkaistu amerikkalaisen hip hop -yhtye Wu-Tang Clanin albumi. Albumi myi 650,000 kopiota ilmestymisviikollaan ja se oli yhteensä 18 viikkoa Top R&B/Hip Hop Albums listan kärjessä. Albumi oli ehdolla vuoden 1998 Grammy Awardsissa kategoriassa "Best Rap Album" mutta hävisi Puff Daddyn No Way Out levylle.


title: Wu-Tang Forever

text: Albumi ylsi parhaimmillaan Suomen virallisen listan sijalle 11.


title: Bobby Vinton’s All-Time Greatest Hits

text:
Bobby Vinton's All-Time Greatest Hits on kahden LP-levyn kokoelma Bobby Vintonin aikaisemmin julkaistuja lauluja joka julkaistiin 1972.
Albumilista - Billboard (North America)


title: Ketjuriippusilta

text: Ketjuriippusilta tai lyhyemmin ketjusilta on riippusiltatyyppi, jossa sillan kansirakenteet on ripustettu rauta- tai teräsketjujen avulla siltakantta kannattaviin pystysuoriin pyloneihin. Sillan pylonilta toiselle voi kulkea myös pääkannatinketjuja, joihin varsinaiset kannen pystysuorat ketjut tai vaijerit on kiinnitetty.


title: Ketjuriippusilta

text: Raskaiden rauta- ja teräsriippusiltojen edeltäjinä ovat olleet jalankulkuun tarkoitetut köysiriippusillat. Niitä on tehty jo hyvin varhain erilaisista köysimateriaaleista erityisesti Kiinassa, Intiassa ja Etelä-Amerikassa. Rautaketjuriippusiltoja alettiin tiettävästi rakentaa ensimmäiseksi Kiinassa, ja vanhimmat tunnetut sillat on rakennettu noin 500 vuotta sitten. Varhaisimmat sillat heiluivat voimakkaasti liikenteen vaikutuksesta ja niiden ohuet kannet oli suoraan kiinnitetty ketjuihin.


title: Ketjuriippusilta

text: Euroopassa ensimmäinen yritys ketjuriippusillan rakentamiseksi oli renessanssitutkijan Faustus Verantiuksen (1551–1617) ehdotus kolmiketjuisesta, kanneltaan vaakasuorasta sillasta. Ensimmäinen ketjusilta rakennettiin kuitenkin vasta 1700-luvun lopussa Yhdysvalloissa James Finleyn (1762–1828) suunnittelemana. Finleylle myönnettiin siltakonstruktiostaan patentti, ja ensimmäistä siltaa seurasikin suuri joukko samantyyppisiä siltoja. Finleyn ketjusillat olivat jo melko vakaita, joten niitä voitiin käyttää myös pyörillä varustettujen ajoneuvojen liikenteeseen. Euroopan ensimmäiset ketjuriippusillat rakennettiin 1800-luvun alussa Englannissa.


title: Ketjuriippusilta

text: Sillanrakennuksen eräinä merkkipaaluina pidetään Thomas Telfordin Walesiin rakentamia ketjusiltoja 1800-luvun alkupuolella. Vähän myöhemmin myös Isambard Kingdom Brunel (1806–1859) rakensi joitakin huomattavia ketjusiltoja: Hungerfordin sillan Lontooseen (1845) sekä Clifton-sillan Bristolin lähelle (1864). Myös kolmas englantilainen insinööri, W.T. Clark, rakensi tunnettuja ketjusiltoja 1800-luvulla, muun muassa Hammersmithin sillan Lontooseen (1827) ja vielä nykyäänkin käytössä olevan Budapestin Ketjusillan (rak. 1839–1849).


title: Ketjuriippusilta

text: Kuuluisimpia ketjusiltoja ovat muun muassa seuraavat sillat:


title: Ketjuriippusilta

text: Jo 1800-luvulla ryhdyttiin riippusilloissa käyttämään ketjujen sijasta myös lankapunoskaapeleita, sillä kokemus oli osoittanut, että langoilla on rautaketjuja huomattavasti suurempi lujuus. Vähitellen teräsvaijerit ovatkin lähes täydellisesti syrjäyttäneet ketjut riippusiltojen rakenteissa.


title: Crescence Seilern

text: Cresence Seilern (13. toukokuuta 1799 Brünn – 30. kesäkuuta 1875. Kiscenk) oli itävaltalaissyntyinen unkarilainen kreivitär, István Széchenyin suuri rakkaus. Hän oli kolmen lapsen äiti ja naimisissa iäkkään kreivi Károly Zichyn kanssa. Seilernin ja Széchenyin suhde säilyi yli kymmenen vuotta pelkkänä ystävyytenä, kunnes Seilern jäi vuonna 1834 leskeksi. István ja Crescence menivät naimisiin 1836, ja heille syntyi kaksi poikaa, Béla ja Ödön.


title: Crescence Seilern

text: Kreivitär Zichy oli paitsi kaunis, Széchenyin mielestä myös moneesa suhteessa poikkeuksellinen niiden ylhäisten kaunottarien rinnalla, joihin hän oli aiemmin ihastunut. Széchenyi kirjoitti päiväkirjaansa:


title: Crescence Seilern

text: Tätä kuvausta kreivitär Széchenyin mielestä vastasi. Seilern oli kaikin tavoin lempeä ja naisellinen, mutta niin kauan kuin hän vielä oli Zichyn vaimo, hänen hyveellisyytensä piti Széchenyin välimatkan päässä, vaikka Széchenyin sanotaan olleen kärsimätön ja intohimoinen. Seilern oli Széchenyin innoittaja tämän toteuttaessa tavoitettaan, Unkarin synnyttämistä uudelleen. Seilern kirjoitti Széchenyille:


title: Crescence Seilern

text: Seilernin ja Széchenyin vanhemmasta pojasta Béla Széchenyista tuli tutkimusmatkailija.


title: Tatu Kolehmainen

text: Taavetti Heikki "Tatu" Kolehmainen (21. huhtikuuta 1885 Kuopio – 15. kesäkuuta 1967 Helsinki) oli suomalainen kestävyysjuoksija. Hän edusti uransa aikana Kuopion Reipasta, Kuopion Rientoa, Helsingin Kisa-Veikkoja, Viipurin Reipasta ja Helsingin Jyryä.


title: Tatu Kolehmainen

text: Kolehmainen keskeytti Tukholman olympialaisissa 1912 sekä 10 000 metrin loppukilpailussa että maratonilla. Yhtenä syynä on pidetty hänen kovaa harjoitusohjelmaansa, joka sisälsi päivittäin 40–45 kilometrin kävelylenkin aamulla ja 20 kilometrin juoksulenkin iltapäivällä. Antwerpenin olympialaisissa 1920 hän sijoittui maratonilla kymmenenneksi ajalla 2.44.03,2.


title: Tatu Kolehmainen

text: Kolehmainen juoksi 20 000 metrin maailmanennätyksen 1.07.40,2 Helsingissä 1913. Suomen ennätystä hän paransi uransa aikana lisäksi ainakin 5 000 metrillä, tunninjuoksussa, 25 000 metrillä ja maratonilla. 10 000 metrin ennätyksensä 32.47,8 hän juoksi Tukholmassa 1912 ja parhaan maratonaikansa 2.41.48,0 Lontoossa 1913.


title: Tatu Kolehmainen

text: Kolehmainen saavutti SM-kilpailuissa 5 000 metrillä hopeaa 1911, 1913, 1914 ja 1915 sekä pronssia 1910. 10 000 metrillä hän sai kultaa 1914, hopeaa 1908, 1910, 1911, 1913 ja 1915 sekä pronssia 1916 ja 1920. Tunninjuoksussa hän jakoi Suomen-mestaruuden Hannes-veljensä kanssa 1910 17 944 metrillä ja voitti mestaruuden myös 1912, jolloin voittomatka oli 17 954 metriä. 25 000 metrin Suomen-mestaruuden hän voitti 1919. Maratonilla hän sai kultaa 1909.


title: Tatu Kolehmainen

text: Tatu Kolehmainen oli Suomen Radioamatööriliiton kunniajäsen. Jäämaan palkinnon, joka myönnetään liiton toimintaa ansiokkaasti edistäneelle, hän sai vuonna 1935. Hänen kutsumerkkinsä olivat OH2NAI, OH2OI ja OH2NT. Tatu Kolehmainen osallistui amatööriradioasemallaan 1939 valtakunnalliseen apuverkkoon seitsemännen piirin (Kuopion läänin) radioasemana.


title: Subhuman Empire

text: Subhuman Empire on yhdysvaltalaisen grindcore -yhtye Success Will Write Apocalypse Across the Skyn vuonna 2007 julkaistu EP-levy. Se on yhtyeen ensimmäinen julkaisu.


title: Diego Perotti

text: Diego Perotti (s. 26. heinäkuuta 1988 Moreno, Buenos Aires, Argentiina) on argentiinalainen jalkapalloilija. Hän pelaa argentiinalaisessa Boca Juniorsissa. Hän on pelipaikaltaan vasen laitalinkki, mutta pystyy myös pelaamaan hyökkäävänä keskikenttäpelaajana.


title: Diego Perotti

text: Perotti liittyi Sevillaan kesällä 2007 Deportivo Morónista. Hän joutui kuitenkin pelaamaan ensimmäisen kautensa Sevillan reservijoukkueessa, joka pelasi maan toiseksi korkeimmalla sarjatasolla.


title: Diego Perotti

text: Kauden 2008–2009 alussa hän pelasi edelleen reservijoukkueessa. 15. helmikuuta 2009 hän debytoi Sevillan edustusjoukkueessa ottelussa Espanyolia vastaan, joka päättyi Sevillan 2–0-voittoon. 23. toukokuuta 2009 Perotti teki ensimmäisen maalinsa pääsarjassa Deportivoa vastaan. Sevilla sijoittui kauden päätteksi sarjan kolmanneksi, joka oikeutti pääsyn kauden 2009–2010 Mestarien liigaan.


title: On the Sunday of Life...

text: On the Sunday of Life... on brittiläisen progressiivistä rockia soittavan Porcupine Treen vuonna 1991 julkaistu debyyttialbumi. Albumin kappaleet koostuvat yhtyeen perustaja Steven Wilsonin itse nauhoittamista ja tuotetuista kappaleista, jotka oli aiemmin julkastu "Tarquin's Seaweed Farm"- ja "The Nostalgia Factory"-nimisillä kasettijulkaisuilla. Kasettien loput kappaleet uudelleenjulkaistiin myöhemmin yhtyeen "Yellow Hedgerow Dreamscape" -kokoelmalevyllä.


title: On the Sunday of Life...

text: Albumin kappaleet on jaettu neljään nimettyyn osaan.


title: On the Sunday of Life...

text: First Love


title: On the Sunday of Life...

text: Second Sight


title: On the Sunday of Life...

text: Third Eye


title: On the Sunday of Life...

text: Fourth Bridge


title: Kobbaklintar

text: Kobbaklintar (myös Kobba klintar) on kallioluotoryhmä Ahvenanmaalla Jomalan kunnassa Maarianhaminan lounaispuolella. Kobbaklintarilla on vanha vuosina 1862–1972 toiminut luotsiasema, jossa toimii nykyisin kesäkahvila. Kesäisin luotsiasemalle liikennöi yhteysalus. Vuonna 2002 perustettiin luotsiaseman kunnostamiseksi yhdistys Kobba Klintars Vänner r.f..


title: Kobbaklintar

text: Kobbaklintarin lähellä sijaitsee Marhällanin majakka.


title: Ossian Ötökkä

text: Ossian Ötökkä on sarjakuvahahmo, joka esiintyy harvoin Aku Ankassa. Ossianin kotikaupunki on Jätelä ja hänen ystäviään ovat muiden muassa Kille ja Kornelius. Hänen tyttöystävänsä nimi on Suvi. Ossian joutuu usein ongelmiin, esimerkiksi muurahaisarmeijan hyökkäyksen kohteeksi. Kerran Ossian luuli, että oli eksynyt Jätelästä kuuhun. Lopulta hän pääsi Jätelään ja mukaili Neil Armstrongin sanoja: "Tämä on pieni askel ihmiselle mutta suuri askel Jätelälle!".


title: Sergio Asenjo

text: Sergio Asenjo Andrés (s. 28. kesäkuuta 1989) on espanjalainen jalkapallomaalivahti, joka edustaa Villarrealia.


title: Sergio Asenjo

text: Asenjo on Real Valladolidin kasvatti, ja debytoi Espanjan korkeimmalla sarjatasolla Primera Divisiónissa joulukuussa 2007. Kesällä 2009 Asenjo siirtyi Atlético Madridiin, jonka kanssa hän teki neljävuotisen sopimuksen. Tammikuussa 2011 hän siirtyi loppukauden kestävällä lainasopimuksella Málagaan. 6. helmikuuta 2011 pelatussa vierasottelussa Sevillaa vastaan hän loukkasi polvensa ja joutuu täten olemaan sivussa koko loppukauden ajan.


title: Sergio Asenjo

text: Asenjo on edustanut Espanjaa alle 17-, 19- ja 21-vuotiaiden ikäluokissa. Hän oli voittamassa alle 19-vuotiaiden Euroopan-mestaruutta vuonna 2007.


title: 20 Suosikkia (Egotrippi)

text: 20 Suosikkia on popyhtye Egotripin vuonna 2004 julkaisema kokoelma-albumi. 20 Suosikkia nousi Suomen virallisen listan sijalle 2 ja se sai platinalevyn vuonna 2005, kun sitä myytiin yli 50 000 kappaletta.


title: Esa Laukka

text: Esa Laukka (s. 1933) on suomalainen muusikko, joka oli yksi lauluyhtye Four Catsin (tuolloin nimellä "Esa Laukan kvartetti") perustajista. Laukka tunnetaan myös taiteilijanimellä "Batman".


title: Esa Laukka

text: Laukka on myös esiintynyt elokuvissa "Anna Uneksija" (1963), "Teerenpeliä" (1963) ja "Tähtisumua" (1961).


title: Perfect Day

text: "Perfect Day" on Lou Reedin kirjoittama laulu vuodelta 1972. Sen sanoituksia on usein pidetty onnellisen parisuhteen kulkua kuvaavina, mitä on pidetty mahdollisena viittauksena Reedin suhteeseen Bettye Kronstadtin, hänen ensimmäinen vaimonsa, kanssa tai viittauksena Reedin omiin ongelmiin hänen seksuaalisuutensa, huumeiden käyttönsä ja egonsa kanssa.


title: Perfect Day

text: Useat tunnetut yhtyeet ovat tehneet kappaleesta oman versionsa.


title: Anton Koberger

text: Anton Koberger (n. 1440/1445 – 3. lokakuuta 1513) oli saksalainen kirjanpainaja ja kultaseppä. Hän julkaisi Nürnbergissä vuosina 1470–1500 noin 250 teosta, muun muassa puupiirroksin kuvitetun saksankielisen Raamatun vuonna 1483 ja merkittävän inkunaabelin "Liber Chronicarumin" (saksaksi "Die Schedelsche Weltchronik") vuonna 1493.


title: Anton Koberger

text: Koberger oli Albrecht Dürerin kummisetä. Dürerin perhe asui samalla kadulla kuin Koberger.


title: Nykyaikainen viisiottelu kesäolympialaisissa 2000

text: Sydneyn kesäolympialaisissa 2000 kilpailtiin nykyaikaisessa viisiottelussa kahdessa lajissa, miesten ja naisten yksilökilpailussa. Naiset esiintyivät lajissa ensimmäistä kertaa olympiatasolla. Miesten ottelu käytiin 30. syyskuuta ja naisten ottelu 1. lokakuuta.


title: Valenssisidosteoria

text: Valenssisidosteoria (VB-teoria) on malli, joka selittää elektronien toimintaa molekyyleissä rajoittamalla niiden sidosvuorovaikutukset diskreetteihin, toisistaan erillisiin ydinten välisiin sidoksiin. Tällöin jokainen sidos on muodostunut kahdesta elektronista kahden ytimen välille, ja sidoksia sanotaan lokalisoituneiksi. VB-teorian avulla jokaiselle sidokselle määritetään oma aaltofunktionsa, ja molekyylin aaltofunktio formula_1 määritetään yhdistämällä yksittäisten sidosten aaltofunktiot.